text:
Ja, so er tað longu í morgin at estiski professarin kemur til Føroya, og í ovurmorgin at svimjararnir skulu filmast. Tey 16 útvaldu skulu vera klár at svimja við toppferð frá kl 10.00 av, fríggjamorgunin, og verða so ein og ein filmaði í 5-8 minuttir, meðan tey starta og venda og svimja sína sergrein. Eftir tað hendir ikki so nógv, fyrr enn tey og venjarar teirra leygardag og sunnudag aftur ein og ein fáa videoirnar eftirmettar av Rein Haljandi.
Tíðarætlanin fríggjamorgun er hendan:
09:00-10:00: Upphiting til videotest
10:00-12:00: Videotest
12:00-14:00: Møgulig eftirfylgjandi venjing
Upphitingin er so at svimjarin kann finna sín teknikk, og er fyrireikaður uppá at svimja sítt besta kl 10. So verður væntandi ein lítil felags fyrireiking uppá tað sum skal henda, og síðani bara full drøn á kassan til øll eru liðug. Og við tað at talan er um at svimja nakrar ferðir við fullari ferð, so hava vit reserverað okkum geilir eisini aftaná, til at kunna svimja út og eventuelt venja meira.
Leygarmorgunin kl 08:00 byrja so eftirmetingarnar:
Evaluering leygarmorgun …
08:00-08:45: Cecilia Eysturdal, Ægir, crawl
08:45-09:30: Alvi Hjelm, Ægir, crawl
09:30-10:15: Katarina Lamhauge, SuSvim, breast
10:15-11:00: Shaila millum Garðarnar, SuSvim, crawl
11:00-11:45: Mona Simonsen, SuSvim, crawl
11:45-12:30: Pál Joensen, SuSvim, crawl
Evaluering leygardag …
13:30-14:15: Jón Hofgaard, SuSvim, breast
14:15-15:00: Eyðbjørn Joensen, SuSvim, crawl
15:00-15:45: Turið S. Christiansen, Reki, breast
15:45-16:30: Kári J. á Høvdanum, FS, back
16:30-17:15: Hildur á Fløtti, FS, butterfly
17:15-18:00: Poula Ø. Mohr, FS, back
Evaluering sunnumorgun …
09:00-09:45: Astrið Foldarskarð, FLOT, butterfly
09:45-10:30: Birita Debes, FLOT, back
10:30-11:15: Magnus Jákupsson, HS, back
11:15-12:00: Óli Mortensen, HS, crawl
Her er skipanin tann, at einans svimjarin sjálvur, venjari hansara og kanska nøkur einstøk onnur umboð fyri svimjifelag ella svimjisamband verða til staðar, meðan Haljand greiðir frá. Hetta er eftir áheitan frá professaranum sjálvum, við tað at hann hevur nakrar minni hepnar royndir av at hava havt ov nógv fólk til staðar undir eftirmetingini. Allar eftirmetingar verða filmaðar, til svimjaran at kunna hyggja at seinni, og svimjarin fær hartil sjálvsagt eintak av upptøkunum hjá Haljandi sjálvum.
Hetta fyrigongur seg alt í svimjihøllini í Gundadali, við svimjing sjálvsagt í kappingarhylinum, og eftirmetingar í nýggja HS rúminum uppi á balkongini. Professarin viðmælir at svimjararnir fara beint útí eftir eftirmetingina, at royna tað sum tey hava fingið viðmælt at rætta uppá, og Svimjisambandið hevur tí eisini biðið sær tveir geilir, allan leygardagin og sunnumorgunin. Svimjararnir kunnu vænta sær okkurt at eta á døgverða fríggjadagin, og væntandi eisini leygardagin, í tann mun sum tey eru upphongd av tiltakinum.
Leygarkvøldið bjóðar formaðurin í Svimjisambandi Føroya so venjarum, landsliðsnevnd og Rein Haljand til ein óformellan døgverða, áðrenn Haljand fer av landinum aftur sunnudagin.


c: text/html

text:
Tíðindaskriv
25.03.2015 - 16:58
Tíðindi > Pengar > Bankavirksemi
Kravið um at brúka NemID fyri at brúka føroysku netbankatænasturnar verður nú slept. Peningastovnarnir og landsstýrið hava júst sent út hesa fráboðan:
Felags fráboðan frá Fíggjarmálaráðnum, Vinnumálaráðnum og Felagnum Peningastovnar.
Seinastu tíðina hevur nógv umrøða verið av málinum um NemID og KT hjá føroysku peningastovninum. Hendan fráboðan skal síggjast í ljósinum av hesum.
1. Ein óheft kanning verður sett í verk at lýsa kostnað, fyrimunir og vansar við eini møguligari heimtøku av KT skipanum hjá føroysku peningastovnunum úr útlondum
2. Innritan til netbankan verður óbroytt. Tað merkir, at kravið um NemID verður slept, og brúkarar kunnu halda fram at brúka netbankan sum áður. Tey sum ynskja tað, kunnu sjálvboðin velja NemID ístaðin fyri verandi innritan. Tá ið Føroyar hava valt eina felags føroyska talgilda undirskrift í sambandi við arbeiðið hjá landsstýrinum at talgilda Føroyar, verður hendan eisini brúkt av peningastovnunum. Ein føroysk talgild undirskrift væntast liðug um 2 ár.
3. Felagið Føroyskir Peningastovnar taka lut í arbeiðinum hjá landsstýrinum at talgilda Føroyar. Talgildingin hevur til endamáls at nútímansgera vælferðina og tænasturnar hjá føroyingum og skal viðvirka til at skapa kappingarføri, vøkstur og framleidni.
Jørgen Niclasen, fíggjarmálaráðharri
Johan Dahl, vinnumálaráðharri
Janus Petersen, formaður fyri Felagið Peningastovnar

robotstxt: allowed

filter: keep


text:
Orð: Albert Midlane
Lag: William L. Viner, Henry John Gauntlett
Týtt: Victor Danielsen
1. Fram við skundi, altíð framá!
Men eg spyrji, hvørja leið?
Er tað mót teim ljósu høllum,
har sum sorgin kennist ei?
Fram við skundi, fram við skundi –
sig mær, vinur, hvørja leið?
2. Fram við skundi, altíð framá!
Einki steðgar hesi ferð;
gott at vita, at ein gongur
til tann stað, har nátt ei er!
Fram við skundi, fram við skundi –
vinur sig, hvønn veg tað ber!
3. Fram við skundi, altíð framá –
mong til endaleysa neyð,
hugsa ei um sálir sínar
og tann frið, teim Harrin beyð!
Fram við skundi, fram við skundi!
Frítt á blóðið traðka tey.
4. Fram við skundi, altíð framá:
Tíðin rennur skjótt avstað;
enn er tó Guds favnur opin,
enn tað eitur tó í dag;
enn Gud kallar, enn Gud kallar –
vinur, sig til kallið ja!


text:
Í lesarabrævi finst Johan Dahl á bæði samgongu og andstøðu fyri arbeiðslagið við fiskivinnunýskipanini. Boðskapurin er tó, at Sambandsflokkurin skal gerast seriøsur viðspælari til breiða semju.
Síðan samgonguskjalið varð undirskrivað 14. september í 2015, hevur stríð verið um at fáa fiskivinnunýskipanina ígjøgnum. Og føroyskum politikki líkt, hevur gingið striltið at fáa nakra breiða semju í lag.
Samráðingar vóru leingi við Sambandsflokkin og eftir tíðindunum, sum bórust um samráðingarnar, var lítið í væntaði í, fyri at semja varð funnin ímillum partarnar. Sambandsflokkurin valdi tá, eins og føroysk politisk søga tilskilar, at taka lætta andstøðuleiklutin á seg, ístaðin fyri at halda fram við samráðingunum. Bæði landsstýrismaðurin í fiskivinnumálum, Høgni Hoydal, og næstformaðurin í Sambandsflokkinum, Magni Laksáfoss, hava boðað frá, at tað restaði lítið í, at semja varð funnin.
Í lesarabrævi í gjár heitir fyrrverandi landsstýris- og løgtingsmaður fyri Sambandsflokkin á sín egna flokk um at arbeiða fyri eini breiðari semju.
– Sambandsflokkurin eigur nú at vísa samfelagsábyrgd og gerast ein seriøsur viðspælari í sambandi við fiskivinnunýskipanina, sigur Johan Dahl millum annað í lesarabrævinum.
Hann heldur sjálvur, at arbeiðslagið hjá samgonguni ikki hevur verið gott, men hann heldur eftir øllum at døma, at Sambandsflokkurin fór ov tíðliga frá samráðingarborðinum.
– Sambandsflokkurin fekk 6.046 atkvøður til seinasta løgtingsval og er ein av størstu flokkunum, sum tí eigur at traðka í karakter og vísa ábyrgd í hesum málinum. Tað er lætt bara at siga nei uttan at hava nakað sjálvur at bjóða uppá, men hesin politiski nei-atburðurin hevur eisini eina avleiðing og við hvørt eina katastrofala avleiðing upp á longri sikt, sigur hann millum annað.
Spennandi verður, um Sambandsflokkurin fer at vísa samráðingarhug. Samgongan hevur ferð eftir ferð sagt, at hon vónar at fáa eina breiða semju, men at ein breið semja ikki bara verður gjørd fyri at gera hana. Við øðrum orðum vil samgongan ikki geva øll síni áhugamál, fyri at semja skal røkkast.
Les alt learabrævið her


text:
Vit hava biðið Jógvan Arge, ið var ímillum stovnararnar av felagnum, at skrivað søguna. Arbeiðið er enn í gongd, men her kanst tú lesa eitt brot, ið Jógvan segði í røðu, á 14. septembur-haldið Tjóðveldisins 2012.
"Hetta var fyrsta politiska ungmannafelag í landinum. Hugmyndin var sprottin av áganginum, sum Føroyar vóru fyri í hernaðarmálinum og rákinum við sjálvsstýrislandsstýrinum.
Felagið var virkið við limafundum, har oddafiskar í flokkinum og onnur greiddu frá, almennum mótmælisfundum, heilari blaðsíðu í floksblaðnum 14. september, vitjan í Íslandi, útgávu av søgubók eftir Erlend Patursson o.a.m.
Felagið varð stovnað um sama mundið, sum vit tríggir Jóan Pauli Poulsen, Arnbjørn Danielsen og Jógvan Arge vóru nevndarlimir í Næmingafelagnum í Hoydølum, eg sum formaður, teir sum blaðstjórar á Vitanum. Teir gjørdu eitt sera gott og mentanarliga ávirkað blað við fyndargreinum um skald og rithøvundar eins og onnur listarfólk.
Teirra kreftir fóru eftir tað í Unga Tjóðveldið. Har endaði eg eisini í nevndini heystið 1965 saman við fleiri øðrum.
Hernaðarmálið, sum tók seg upp síðst í fimmtiárunum, var eitt politiskt stórmál, sum upptók sinnini á sama hátt, sum stríðið undan fólkaatkvøðuni í fýratiárunum og seinni EEC-málið í sjeytiárunum.
Eisini her stóðu partarnir á flokspolitiska pallinum hvast hvør móti øðrum og politiski orðaleikurin var stundum øgiligur. Sjálvstýrislandsstýrið var ein landsstýrissamgonga millum Tjóðveldisflokkin, Fólkaflokkin og Sjálvstýrisflokkin við Framburðsflokkinum sum stuðulsflokki frá januar 1963 til februar 1967. "
17. desembur 2003 kom blaðið Soleiðis fyrstu ferð út.
Soleiðis er Unga Tjóðveldisins málgagn. Tað er ókeypis. Tað kann takast niður fyri ongan pening her.
Blað nr. 1
Blað nr. 2
Blað nr. 3
Blaðið verður givið út eftir førimuni. T.d. í sambandi við virksemi sum løgtingsval og landsfundir.


text:
Eru ikki ella ikki eru - ein málslig variatión
Børn undir skúlaaldur og í skúlaaldri brúka ymist orðarað og tað kemur serliga til sjóndar, hvar ið tey seta noktan inn í eykasetningin.
Smá børn siga líka gjarna »minnist tú, hví Pippi tímdi ikki at ganga í skúla« sum »minnist tú, hví Pippi ikki tímdi at ganga í skúla«. Tey halda sostatt fast við orðarað, sum annars millum vaksin tykist at vera á veg út.
Tá ið orð verða sett saman í setningar, liggur oftast rímiliga fast, hvussu orðaraðið er. Í høvuðssetningum kemur noktanin eftir sagnorðið: »hann kemur ikki í morgin«. Í eykasetningum hinvegin kemur noktanin vanliga undan sagnorðinum. Tó vísir ein variatión seg í eykasetningum, og hon snýr seg um, hvørjumegin sagnorðið noktanin ikki stendur. Her er eitt dømi til at lýsa, hvat ið meint verður við: »Alt í einum varnast hon, at tey eru ikki heima«. Vit síggja, at noktanin ikki stendur eftir sagnorðið, men mong høvdu ivaleyst líka gjarna valt orðaraðið »(…) at tey ikki eru heima«, og tað er uttan iva eisini tað vanligara í nútíðarføroyskum. Tað er tó greitt, at tað fyrra er tað eldra orðaraðið.
Hvat byggir hesin ymiskleiki í orðalag á? Hevur hann við ávís bygdarmál at gera? Ella skal orsøkin finnast í muni millum ættarlið? Tað kundi hugsast, at tilkomin og gomul høvdu lyndi at halda seg til tað eldra orðalagið, meðan hitt vinnur frama millum yngra fólkið. Onkur hevur hildið, at eldra orðalagið »at tey eru ikki« ikki longur er virkin partur av mállæruni hjá ungum fólki og at tey ikki natúrliga seta setningar saman á slíkan hátt.
Les grein hjá Zakaris Svabo Hansen, adjunktur í málfrøði á Føroyamálsdeildini, sum hevur staðið í Vikuskiftisblaðnum:
Eru ikki ella ikki eru - ein málslig variatión
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
- Tíðindi, mentan og ítróttur
Fleiri serføroysk ross
Serføroysku rossini eru egin rasa og er ikki blandað ella í ætt við onnur rossasløg. Fyri 200 árum síðani vóru heili 800 serføroysk ross, men talið er minkað støðugt síðani, og nú eru bara 68 eftir.
Fleiri serføroysk ross
Men vit skulu hava fleiri serføroysk ross. Á fýra plássum kring landið - tað er í Norðragøtu, Syðrugøtu, Signabø og á Kambsdali - skal kærleikin millum rossini blóma undir neyvum fakligum eftirliti, sigur Felagið Føroysk Ross.
Verkætlanin snýr seg um eina skipaða og miðvísa aling av føroyska rossinum, sum skal skunda undir nøringina og vøksturin av stovninum, sigur Hans Petersen, sum samskipar verkætlanina.
Sí eisini


text:
Faktuellir skeivleikar frá Eyðgunn Samuelsen
Í útvarpstíðindunum á middegi 17. apríl, hoyrdu vit hesar útsagnir frá landsstýriskvinnuni, Eyðgunn Samuelsen:
- “Tá man lóggevur, má man lóggeva generelt nøkur rættindi”. Hetta er akkurát tað, sum Eyðgunn Samuelsen ikki ger – tvørturímóti lóggevur hon verri rættindi til leigarar hjá Bústøðum. Í nýggja uppskotinum eru treytirnar fyri uppsøgn og avhandan av íbúð verri fyri leigarar, sum leiga frá Bústøðum í mun til leigarar hjá øðrum vinnuligum útleigarum. Við hesum fær man ikki generel rættindi, men A og B leigarar.
- Eyðgunn Samuelsen sigur í seinna innslagnum, at leigarin “skal rinda minni, vissi tað ikki verður leigað út av nýggjum” – hetta er beinleiðis skeivt. Leigarin skal bara gjalda minni, um íbúðin verður leigað út av nýggjum. Hetta er ørkymlandi at hoyra og ber brá av, at landsstýriskvinnan blandar tingini saman.
- Eyðgunn Samuelsen sigur eisini víðari, at privatir vinnuligir útleigarar fáa ein skattafyrimun – hetta er beinleiðis skeivt, tí tað er bert galdandi fyri privatpersónar, sum leiga út. MARK, sum er í beinleiðis kapping við Bústaðir, fær ongar skattligar fyrimunir, men má gjalda vanligan partafelagsskatt og kapitalvinningsskatt.
- Eyðgunn Samuelsen samanber eisini Bústaðir við non-profit útleiguvirksemi í grannalondunum, men hetta er beinleiðis skeivt – okkum kunnugt hevur roknar Bústaðir við einum avkasti upp á 2,7%, tá tey áseta leiguprísin. MARK kann gott verða ein non-profit organisatión við at økja lønar- og rakstrarútreiðslurnar, eins og Bústaðir hevur gjørt.
Vinaliga
MARK
Gordon Rajani, stjóri


text:
Orða- og tónasmiðir hava rætt til viðurlag, tá teirra tónleikur verður brúktur alment. Tað er ein partur av inntøkugrundarlagnum hjá teimum, ið ríka okkara lív við tónleiki, og Koda og Gramex tryggja, at viðurlagið kemur aftur til tey, ið hava skapt tónleikin. Hesum arbeiði stuðla okkara føroysku ambassadørar. Vit eru tí glað fyri at boða frá, at vit eru farin undir eitt samstarv við Eivør, Gretu Svabo Bech, Hera Joensen, Benjamin Petersen og Niels Arge Galán, sum nú eru ambassadørar hjá Koda og Gramex í Føroyum.
- Heri Joensen
-
Fotograf Audrey Dujardin
Eingin kann taka mín tónleik frá mær
Sum oddamaður og høvuðssangskrivari í tungmálmsbólkinum Týr, telist Heri Joensen millum virknastu og best umtóktu føroysku tónleikarar.
Týr hevur í nógv ár ferðast kring allan heimin og hevur higartil givið út átta fløgur. Bólkurin hevur í løtuni sáttmála við stóra amerikanska plátufelagið Metal Blade Records, eftir í fleiri ár at hava havt sáttmála við Napalm Records.
Heri hevur tí royndir at samráðast við stór plátufeløg og umboðsfeløg. Í hesum sambandi hevur hann verið glaður um tey rættindi, ið kodalimaskapurin hevur givið honum.
Tað finnast nógv dømi um bólkar, ið hava mist øll rættindi til sín tónleik, og sum standa eftir við ongum, tá millummenn og feløg hava fingið sítt.
– Tað hevur verið sera umráðandi at hava álítandi stovnar at umsita míni rættindi sum sangskrivari og tónleikari. Tá eitt verk er skrásett hjá Koda, kann eingin taka tað frá mær aftur, og tá eg líti afturáaftur, dugi eg væl at síggja virðið í tí. Tað er ikki óhugsandi, at eg onkuntíð, tá illa stóð til, hevði givið míni rættindi til onkran annan, um tað bar til.
- Niels Arge Galan
-
Fotograf Bjartur Vest
Set prís upp á tónleikin
Niels Arge Galan er sangari og gittarleikari í punkbólkinum 200. Í 200 og áðrenn tað í Mold hevur Niels átt ein virknan leiklut í sangskrivingini. Bæði tá tað snýr seg um tónleik og orð hevur Niels sett sín dám á føroyskan tónleik, og fleiri av løgunum eru nógv spæld bæði heima og úti. Niels er harumframt nevndarlimur í Tutl International og hevur tann vegin gott innlit í útgávuvirksemi.
Niels hugsar um sín upphavsrætt til tónleik og um leiklutin hjá Koda og Gramex, sum hann hugsar um eitt nú pensión.
– Eg veit, at tað er skil á upphavsrættinum til mín tónleik. Eg havi tað við Koda og Gramex akkurát sum við pensión. Eg veit, at tingini eru undir kontroll, tí kann eg loyva mær ikki at befatta meg við tað.
Niels er bersøgin um virðingina, ið føroyingar hava fyri upphavsrætti:
– Generelt verður upphavsrættur ikki virdur í Føroyum. Eg haldi, at tað hongur saman við, at vit duga illa at virðismeta tað, sum ikki er ítøkiligt. Fara vit ein túr við einum turisti í hagan ella á flot, so halda vit, at tað er ófólkaligt at taka pengar fyri tað. Tað er tað sama við tónleiki. Vit eru ikki von við, at hesi tingini hava eitt virði, men tað hava tey, og vit mugu duga at seta prís upp á tað.


text:
Orð og lag: Kajfinn Hammer
1. Gleð teg, sál, í Guði, ver ei stúrin meir,
uppaftur eg sigi: Gleð teg meir og meir!
Friður Guðs tá fylla víst skal tína sál,
ber av øllum viti, leiðir teg á mál.
2. Farin er tann tíð, tær hildu heimsins gørn,
nú ei er at finna millum Hagars børn;
nei, til frælsi føddur, loyst øll trælabond,
rópar: Abba Faðir í sonarrættar ond!
3. Sagt farvæl tú hevur til Egyptaland,
til eitt lív, sum bygt var á hin leysa sand;
grýturnar í Gosen tøla teg ei meir,
Kána’ans mjólk og hunang tú tær ynskir meir!
4. Aftanfyri liggur Reyða havið stilt,
Himmalsk’ manna eta kanst tú sum tú vilt!
Sært tú ikki, borðið borðreitt er til tín?
Skunda tær við Miriam út í dansin trín!
5. Lovprísa Yahshua fyri tað, tú sást,
afturum sum Dátan ei tú líta mást!
Elt ei tey, ið stevna móti heimsins havn,
Reyðahavsins aldur taka tey í favn!
6. Halt avstað við Móses, Jósva, Káleb, Hur,
ei teg møðir strævna oyðimørkin Sjur;
klæðini ei slítast, sól ei brennir teg,
Harrin er tín lækni, grøðir, salvar teg!
7. Kæra sál, sum ikki kennir Lívsins Guð,
trælabúnan blaka, gríp hin góða lut!
Skalt tú eftir standa á Reyðahavsins strond,
meðan onnur verða loyst til sál og ond?


text:
Visit Norðoy
Um okkum
Visit Norðoy kunnar føroyskum og útlendskum ferðandi í Norðoyggjum, og vit taka hvørt ár ímóti sløkum 25.000 ferðafólkum. Vit halda til í søguliga handilsbygninginum hjá Kjølbro við Biskupstøðtorg í Klaksvík og umboða Fugloy, Svínoy, Viðoy, Borðoy, Kunoy og Kalsoy.
Vit samskipa nógvar ymiskar túrar. Skipað verður fyri gongutúrum, túrum í báti og í bili, og tú kanst enntá leiga tær eina súkklu og uppliva Norðoyggjar á tveimum hjólum. Tit velja, og vit skipa fyri.
Hjá okkum kanst tú bóka tína gisting í Norðoyggjum. Her er valið frítt ímillum Ból og Bita, íbúðir, summarhús, tjalding ella gistingarhús.
Vit hava fingurin á pulsinum, tá ið tað snýr seg um mentanarlig tiltøk, og vit arbeiða í tøttum samstarvi við allar eldsálirnar og smáu íverksatararnar, sum virka innan ferðavinnuna í Norðoyggjum.
Hetta ger okkum før fyri at lata dyrnar upp fyri tykkum, so tit kunnu uppliva stórslignu náttúruna og mentanina í Norðoyggjum júst soleiðis, sum tit hava hug til.
Tú finnur okkum her:
Tingstøðin, 700 Klaksvík
tel +298 45 69 39
fax +298 45 65 86
Avgreiðslutíðir
01. september – 31.apríl:
Mánadag – fríggjadag 09.00 – 16.00
01. mai – 31. august:
Mánadag – fríggjadag 09.00 – 17.00
01. juni – 31. august:
Leygardag 10.00 – 14.00


text:
11.-13. apríl 2019
Atgongumerkir fáast til keyps seinni í 2018
Verkstovur
Workshops / Námskeið
Fyrilestrar
Lectures / Foredrag / Fyrirlestra
Gongutúrar
Walks / Gåturer / Gönguferðir
Á Bindifestivalinum í Fuglafirði, hittast kvinnur úr øllum landinum, umframt at fleiri útlendskar kvinnur ynskja at binda, hekkla og at virka ullina líka frá karðing til liting saman við okkum.
Her verður sjóneykan bæði sett á okkara siðbundnu bindimentan og á nýggjar og slóbrótandi háttir at virka ull.
Hesar dagarnar vera dyrnar latnar upp í vanligum føroyskum heimum fyri øllum sum hava áhuga í at luttaka í verkstovum og í hesum handverki. Eisini eru fleiri fyrilestrar og bindikafeir at fara til á ymiskum forvitisligum støðum í býnum.
Kundi tú hugsa tær at fordjúpa teg í bindingini ella bert sitið við stokkunum og lurta eftir fyrilestrum saman við øðrum, ið hava sama áhuga sum tú, so burdi tú komi á Bindifestival 2019!


text:
HINI 21 KRØV OG LEIÐBEININGAR GUÐS VIÐVÍKJANDI BISKUPSEMBÆTINUM, Í TITUS 1:7-9; 13; & 2:15
(Biskupur: Umsjónarmaður og í staðbundnari kirkju/meinigheit. Guð eigur altso nógvarbiskupar í Føroyum í dag).
Meinigheitirnar í dag tykjast ætla at stýra sær sjálvum eftir reglum, sum tær sjálvar finna uppá sum best ber til, og so sum best hóskar tíðarandanum. Man uppførir seg sum um man ongar reglur hevur fingið frá Guði. Guð hevur hinvegin í orði sínum givið okkum long stykkir sum siga okkum heilt greitt, enntá í punkt-formi, hvørji krøv Guð setur til sínar hirðar, samkomutænarar og elstaráð.
Guðs meinigheit í hesi síðstu tíð núverandi hevði gjørt væl í at givið Guðs orðum um hesi viðurskiftir gjølla gætur, tí Guð meinar altso hvørt orð hann sigur; (sí Nummur. 4:2 ; Jeremiah 26:2 ; Matth. 24:35 ; Titus 1:2).
7 Tí at ein biskupur má vera ólastandi, sum umsjónarmaður Guðs; ikki sjálvráðin, ikki skjótt firtin, ikki givin til vín, eingin sláari, ikki givin til skitnan vinning;
8 Men ein elskari av gestablídni, ein elskari av góðum monnum, edrúiligur, rættvísur, heilagur, fráhaldandi;
9 Haldandi fast hitt trúfasta orðið, so sum hann er vorðin lærdur, at hann má vera førur fyri, við heilnæmari Guðslæru, bæði at áminna og at sannføra andmælararnar.
(Titus 1:7-9)
13 Hesin vitnisburður er sannur. Hvørsvegna harta teir hvassliga, at teir mega verða heilnæmir í trúnni;
(Titus 1:13)
15 Hesi ting tala, og formana, og harta við øllum myndugleika. Lat ongan mann vanvirða teg.
(Titus 2:15)
- Biskupurin má vera ólastandi
.. Tí ein biskupur má vera ólastandi, (v. 7)
- Biskupurin er umsjónarmaðurGuðs
.. sum umsjónarmaður Guðs; (v. 7)
- Tað, sum biskupurin er umsjónarmaður yvir, tilhoyrir Guði, tí um umsjónarmaðurin er Guðs, tá er eisini tað Guðs, sum hann hevur umsjón yvir; (hetta prógvast við Gern. Áp. 20:28)
.. sum umsjónarmaður Guðs; (v. 7)
- Biskupurin má ikki vera sjálvráðin
.. ikki sjálvráðin, (v. 7)
- Biskupurin má ikki verða skjótt firtin
.. ikki skjótt firtin, (v. 7)
- Biskupurin máikki vera givin til vín
.. ikki givin til víns, (v. 7)
- Biskupurin má ikki vera nakar sláari
.. eingin sláari, (v. 7)
- Biskupurin má ikki vera givin til skitnan vinning
.. ikki givin til skitnan vinning; (v. 7)
- Biskupurin má vera ein elskari av gestablídni
.. Men ein elskari av gestablídni, (v. 8)
- Biskupurin má vera ein elskari av góðum monnum
.. ein elskari av góðum monnum, (v. 8)
- Biskupurin má vera edrúiligur
.. edrúiligur, (v. 8)
- Biskupurin má vera rættvísur
.. rættvísur, (v. 8)
- Biskupurin má vera heilagur
.. heilagur, (v. 8)
- Biskupurin má vera fráhaldandi
.. fráhaldandi, (v. 8)
- Biskupurin má halda fast hitt trúfasta orðið
.. Haldandi fast hitt trúfasta orðið, (v. 9)
- Biskupurin má vera vorðin lærdur hitt trúfasta orðið
.. sum hann er vorðin lærdur, (v. 9)
- Biskupurin má vera førur fyri, við heilnærari Guðslæru, at áminna andmælararnar
.. at hann má vera førur fyri við heilnæmari Guðslæru bæði at áminna og at sannføra andmælararnar. (v. 9)
- Biskupurin má vera førur fyri, við heilnærari Guðslæru, at sannføra andmælararnar
.. at hann má vera førur fyri við heilnæmari Guðslæru bæði at áminna og at sannføra andmælararnar. (v. 9)
- Biskupurin stendur í myndugleika til at harta hvassliga
(Timotheus var hægsti biskupur í Ephesus)
.. Hvørsvegna harta teir hvassliga, (v. 13)
- Harting hansara má sjálvandi vera við einari væl-meinandi ætlan
(Timotheus var hægsti biskupur í Ephesus)
.. at teir mega verða heilnæmir í trúnni; (v. 13)
- Biskupurin eigur at formanaonnur (t.e. áminna um alt, ið áður er vorðið lært um heilaga lívsførslu o.a.)
(Timotheus var hægsti biskupur í Ephesus)
.. Hesar lutir tala, og formana, (2:15)


text:
Skįlį og Tippisį ķ įarfųri
Frķggjanįttina og frķggjamorgunin tann 21. august 2009 regnaši av grimd ķ Sundalagnum. Vindur og regn eru ikki bestu umstųšur at taka myndir ķ, men eg helt ikki, at eg kundi lata hendan mųguleikan fara framviš, tķ um stutta tķš veršur lķtiš og einki vatn ķ įunum viš Noršskįla. Taš var einki annaš at gera enn at pakka fototóliš vęl inn ķ ein góšan klįran plįstposa, so bara linsugluggin var berur, og sķšani at lata seg sjįlvan ķ regnklęšir.
Sķšani varš fariš avstaš frį ósanum, ķ Móšstųšuni, viš Noršskįla og nišaneftir fram viš įnni. Ķ fyrstani var eitt ęlaslit, so taš bar vęl til at taka myndir viš innpakkaša tólinum. Men so brast hann į aftur viš regni og vindi. Tį var trupult at taka, tķ fyrst skuldi hyggjast ķgjųgunum einar regnvįtar brillur, og sķšani ķgjųgnum ein regnvįtan plastposa. So var regn į linsuglugganum, sum mįtti turkast. Til seinast var bara einki lķkinda at turka viš.
Fżra og ein hįlvan tķma seinni var eg aftur viš hśs, vįtur inn į skinniš. Taš var bara, at fara beint ķ kjallaran, og lata seg śr hvųrjum trįš.
Myndirnar eru skipašar soleišis, at fyrst veršur gingiš nišan viš Skįlį og sķšani nišan viš Typpisį.


text:
Landið hevur ábyrgd av starvsfólkunum á Posta
vinna25-05-2018 - 12:14 - Jóanis Nielsen
LÓGARUPPSKOT: Starvsmannafelagið mælir landsstýrinum frá at selja partabrøvini í almenna P/F Postverk Føroya. Verður fyritøkan seld privatum, hevur landsstýrið í minsta lagi ábyrgd at tryggja, at vunnin lønar- og setanarkor ikki versna, og at tað verða skipaði viðurskifti á starvsfólkaøkinum eisini í árunum eftir eitt eigaraskifti
Starvsmannafelagið vísir á, at so leingi landið hevur eina lógarbunda skyldu at bera post til allar landsins borgarar, er tíðin ikki búgvin at selja partabrøvini í almenna partafelagnum.
Felagið undrast á hvussu Tjóðveldi og Javnaðarflokkurin kunnu taka undir við eini slíkari privatisering, sum hevur víst ikki at vera nøkur treytaleys succes í okkara grannalondunum.
Uttanríkis- og Vinnumálaráðið hevur sent avvarandi pørtum uppskot til hoyringar, sum skal geva landsstýrsismanninum heimild, at selja partapeningin í P/F Postverki Føroya.
Starvsmannafelagið hevur ummælt uppskotið. Hoyringsfreistin var í gjár, 24. mei.
Felagið vísir á, at starvsfólkaviðurskiftini eru so at siga ikki lýst í uppskotinum og frágreiðingini, sum fylgir við uppskotinum.
Postverkið hevur havt stórar avbjóðingar á starvsfólkasíðuni, síðani tað varð umskipað til alment partafelag í 2005.
Landið hevur átt postverkið í meira enn 40 ár, og verða partabrøvini seld, hevur landið í minsta lagi skyldu at tryggja, at setanarviðurskiftini hjá starvsfólkunum ikki versna, og at tað vera friðalig og skipaði viðurskifti á arbeiðsplássinum undir einum nýggjum privatum eigara.
Hesi viðurskiftini má lógaruppskotið og ein møgulig sølutilgongd eisini taka fyrilit fyri, sigur Starvsmannafelagið.
Lesið viðmerkingarnar hjá Starvsmannafelagnum til lógaruppskotiðher.


text:
- Tíðindi, mentan og ítróttur
Nýggj veljarakanning: Samgonguflokkar missa stuðul
Ein nýggj kanning, sum Gallup hevur gjørt fyri Kringvarpið og Miðlahúsið, vísir eina afturgongd til Javnaðarflokkin uppá, 4,2%.
Javnaðarflokkurin og Sjálvstýri missa ein tingsess hvør.
Tjóðveldi hevur eina afturgongd á 0,4%, men varðveitir sínar 7 sessir. Miðflokkurin hevur eina lítla afturgongd - 0,2 prosent, men varðveitir sínar tveir tingsessir.
Sjálvstýri hevur frammgongd á 0,2%, men hóast hetta, so stendur flokkurin til at missa ein sess á tingi.
Fólkaflokkurin størst framgongd
Fólkaflokkurin er stóri vinnarin og stendur sum tann einasti flokkurin at hava eina framgongd yvir 2%. Fólkaflokkurin fær ein tingsess afturat.
Í hølunum á Fólkaflokkinum kemur Sambandsflokkurin, ið fer 1,9% fram. Sambandsflokkurin vinnur eisini ein tingsess afturat.
Var val nú, hevði Fólkaflokkurin fingið flest atkvøður við 21,4% av samlaðu atkvøðunum. Javnaðarflokkurin hevði fingið næstmestar atkvøður, ið svarar til 20,9% av samlaðu atkvøðunum, og Sambandsflokkurin hevði fingið 20,6% av samlaðu atkvøðunum.
Tjóðveldi, sum var næststørsti flokkur á valinum í 2015, er sambært kanningi nú fjórðstørsti flokkur við 20,3% av samlaðu atkvøðunum.
Sí eisini


text:
ProWord
Var tú signaður av at lesa fylgjandi?
At røkka postmodernistiskum børnum(1. Krønikubók 12, 32)
1. Hvat er annarleiðis við tíðini, sum børn okkara liva í?
Postmodernistiska ættarliðið heldur, at “allar áskoðanir hava eitt ella annað sjónarmið” (“hvørt punkt frá einum útsýni er eitt útsýni frá einum punkti.”)
Í eitt vist mál er hetta satt. Vit hava ofta hug at síggja tingini bert frá okkara egna útsýni. Postmodernistiska ættarliðið hevur eina fríska skepsis viðvíkjandi modernismunnar skynsemishugsan og undanfarnu krøv upp á kunnleika og vissu.
2. Tríggir mátar at hugsa:
2. 1 gud-miðsavnan.
2. 2 modernisma.
2. 3 postmodernisma.
3. Tá ið vit geva postmodernistiska ættarliðinum evangeliið.
Vit mugu víðka týdningin, sum vit leggja í at boða gleðiboðskapin.
Postmodernistar góðtaka ikki so lætt traditionellar grundgevingar og mátar at seta fram evangeliið. Tey hava spurningar bygdar á postmodernistiskan hugsanarhátt um lívið og veruleikar. Hvussuleiðis vit venda okkum til postmodernistar, má vera ein partur í kunngering okkara av krøvum Kristusar. Endamálið í allari tænastu má vera at hjálpa fólki frá fíggindskapi móti Gudi til kærleika til hansara. (5.Mósebók 6,5).
Vit eiga at virðismeta tað, sum vit hava í felag við postmodernistiska ættarliðið.
Vit mugu skilja, hvussu ómetaliga nógv vit hava at luta felags við postmodernistiska ættarliðið.
Tað eru fleiri áðskoðanir og virðir í postmodernistisku mentanini, sum til fulnar ella partvíst falla saman við søguligu kristnu heimsáskoðanini. Hetta gevur eitt felags grundarlag, har vit kunnu knýta samskifti. Til dømis:
Tann vesturlendska mentanin ger eingi framstig.
Vit, sum trúgva bíbliuni, hava ongantíð trúð, at menniskjalig samfeløg fara at føra til ein fullkomnan heim.
Evangelisk trúgvandi kunnu halda við posmodernistiska ættarliðinum í hesum. Vit kunnu spyrja fólk, um tøknifrøðin ikki er við til at føra okkum móti utopia, ella hvar enda vit? Modernisman var ógvuliga bjartskygd, tað er postmodernisman ikki.
Umhugsan viðvíkjandi rasismu og rættvísi.
Postmodernistiska ættarliðið hugsar nógv um mál sum rasu og kyn. Eisini vit hava áhuga fyri slíkum málum, men hvat verður grundarlagið undir rættvísi og javnrættindi?
Áhugi fyri vistfrøði.
Postmodernistiska ættarliðið er á odda í stríðnum móti dálking. Vit trúgvandi skuldu víst enn meiri umsorgan fyri klótu (planet) okkara. Vit kunnu taka lut í teirra ynskjum um ein reinari og betri heim.
Áherðsla á tey listaligu skapanarevnini.Vit síggja, at á Areopagus tók ápostulin Paulus til skøldini á staðnum heldur enn til profetarnar (Ápostlasøgan 17). Vit trúgvandi áttu at stuðla skapandi evnum við at fáa røddir frá listini og mentanini at vísa mynd Guds, hóast tey ikki kenna hann.
Góð viðurskifti eru alneyðug.
Posmodernistiska ættarliðið virðismetir ógvuliga høgt sonn og góð viðurskifti, um tey kunnu finna tey. Við trúgv okkara á ein tríeindan Gud, síggja vit eisini góð viðurskifti vera hjartamálið í lívsroyndum menniskjans.


text:
Nýggja skipið hjá Faroe Ship, Selfoss, varð skrásett í Føroysku Altjóða Skipaskránna í gjár. Í tíðindaskrivi frá Faroe Ship verður sagt frá, at Eimskip valdi FAS, tí skipanin er altjóða kappingarfør, og samstundis fáa Føroyar inntøkurnar av skrásetingar- og umsitingargjøldum umframt inntøkur av avleiddum virksemi.
Sjóvinnustýrið og FAS gleðast um avgerðina og síggja fram til framhaldandi gott samstarv.
Selfoss er bygt í 2008 og lastar 698 TEU. Skipið skal sigla við farmi millum Ísland, Føroyar og Skandinavia.
Sí annars tekniskar upplýsingar um Selfoss í Teyggjuni.
Sjóvinnustýrið, 19. mai 2017


text:
Tvær broytingar stutt undan fráferð
ítróttur19-03-2018 - 21:00 - Jóanis Albert Nielsen
FSF: U21: Elias Rasmussen og Janus Svabo Samuelsen eru ikki við í U21-ferðalagnum til Tblisi. Í staðin eru Rói Mørk Hentze og Petur Knudsen boðsendir
Tíðliga mánamorgunin setti føroyska U21-landsliðið kós ímóti Tblisi í Georgia, har EM-undankappingardystur er á skránni komandi hósdag. Men stutt áðrenn fráferð var venjarin, Eli Hentze noyddur at gera tvær broytingar í hópinum.
Málverjin, Elias Rasmussen úr Víkingi og miðvallarin í 07 Vestur, Janus Svabo Samuelsen hava smávegis skaðar at dragast við, og teir eru tískil ikki við í ferðalagnum til Georgia.
Í staðin hevur U21-venjarin úttikið Róa Mørk Hentze úr B36, og Petur Knudsen úr NSÍ.
U21-landsdysturin millum Georgia og Føroyar verður á Tengiz Burjanadze Stadion í Tblisi hósdagin 23. mars klokkan 14:00, føroyska tíð.
Hópurin
Karstin Hansen, Skála
Rói Mørk Hentze, B36
Jóannes K. Danielsen, KÍ
Ari Olsen, Skála
Bjarni Petersen, B36
Bartal Wardum, HB
Erlendur Magnusson, B36
Benjamin Heinesen, B36
Daniel Johansen, HB
Betuel Hansen, NSÍ
Dan í Soylu, HB
Høgni Egilstoft Nielsen, 07 Vestur
Teit Jacobsen, SønderjyskE (DEN)
Jann Julian Benjaminsen, NSÍ
Jóannes Bjartalíð, KÍ
Meinhard E. Olsen, B36
Petur Knudsen, NSÍ
Jákup L. Thomsen, Thisted (DEN)


text:
Eirikur Lindenskov 09.08.2018 (13:42)
Summar Festivalurin byrjar við karneval
Seinnapartin verður litrík skrúðgonga í Klaksvík
Í dag byrjar fimtandi Summar Festivalurin, og lagt verður fyri við lívligari og litríkari skrúðgongu.
Klokkan 14:30 fer karnevalgonga úr Klaksvíksgarðinum og heim í ítróttarhøllirnar, har Silvalandið heldur til. Bubu og Silvi vera á odda fyri skrúðgonguni, og eisini fara fólk og bamsur at seta lív í.
Tá ið skrúðgongan er komin fram til ítróttarhøllirnar, letur Silvaland upp. Silvaland er fyri børn og familjur, ið eru á Summar Festivali, og bjóðar aktivitetir, stuttleika, undirhald og framførslur.
Silvaland hevur opið hósdagin, fríggjadagin og leygardagin frá kl. 15.00 til 20.00.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nýggjasta frá Husogheim.fo
-
Ger myrku tíðina ljósari
Tað hevur nógv at siga fyri trivnaðin og vælveruna hjá fólkið, at vit hava […]
-
Bústaðartrupulleikin í Føroyum
Lei.fo er ein nýggj heimasíðu, ið sameinir útleigara og leigara. Á Lei.fo kanst […]
-
Vetrargrønir runnar – Gartnarin svarar
Er nakar runnur/hekkur, sum er grønur alt árið? Og um so er, nær hann skal setast niður? Og […]
Brúðarkalendarin – Komandi brúdleyp
Staðið, har øll tey komandi brúdleypini í Føroyum verða samlaði á einum stað!
Skrivið tykkum endiliga á brúðarkalendaran! Tit nýtast einans at upplýsa brúdleypsdato og nøvn at byrja við. Tit fáa tykkara egnu síðu og lýsing, sum kann dagførast so hvørt tit vita nærri viðv. tíð, stað o.s.fr. – alt uttan kostna. Og so er tað sera lætt og ómakaleyst.


text:
Listahurráróp og mentanarpolitiskt hjartasuff!/
Tey munu vera nógv, ið hava verið inni á gólvinum í Steinprent seinastu tíðina fyri at uppliva ta fínu framsýningina hjá Hanna Bjartalíð, og nógvu reyðu prikkarnir avdúka, at mong teirra hava valt, at eitt av verkunum skal hanga í teirra heimum, og hesi kunnu gleða seg, tí nú nærkast endin á framsýningini. Kurpalið er bert opin hesa vikuna aftrat, hon letur aftur 20.februar.
Eg viðmæli øllum at síggja framsýningina. Í hesum landi við øllum tess meinagóða kreativiteti og líka so meinagóða mentanarpolitikki, sum enn ikki á nakran hátt livir upp til gyltu lyftini, ið samgonguflokkarnir góvu okkum veljarum, eru góðar listaupplivingar ein sannur uggi í vónbrotinum um, at eingin reellur munur t.d. enn er á viðgerðini av listastuðlinum til leik og lærd, og at ongar veruligar visjónir tykjast vera fyri yrkislist her á landi. Landsstýriskvinnan í mentamálum, Rigmor Dam siteraði í Degi og Viku í kvøld tann keðiliga politikaran, sum tíverri var hon sjálv, tá hon segði, at hon einki kundi lova Musikkskúlanum. Eitt argument fyri, at hon einki kundi lova tí fíggjarliga sperda Musikkskúlanum við teimum longu bíðilistunum var Listaskúlin, sum hon eftir øllum at døma verður plágað við fleiri ferð um vikuna, og tað passar ivaleyst, men er eisini ein gomul og keðilig politikarasnildi, at spæla tvey listaøki út móti hvørjum øðrum, so kunnu vit klandrast um hvat er mest neyðugt ella kunnu vit gera sum Obama og NIKE løgdu upp til á sinni: Just do it! Tá mann hevur stovnað skúlan kann tað almenna traðka til. Ókey, men eg haldi ikki, at eg hoyrdi tað nógva um tílíkar treytir undir valstríðnum. Frá limum í samgonguflokkunum ljóðar, at skilið er so mikið ringt eftir stýrið hjá fyrrverandi samgongu, at als eingir pengar eru til eina øking av mentanarstuðlinum. Javel, men vælsignað takið listina í álvara, henda pr automatikk niðurraðfestingin av mentanarøkinum avspeglar altso eina niðurraðfesta virðing fyri listini. Og alt er heldur ikki pengar - tað ber eisini til at leggja ætlanir ella at leggja til rættis við umfordeiling av verandi pengum. Í gjár hevði Dagur og Vika eitt áhugavert innslag um eitt tiltak í Norðurlandahúsinum og gentur og rútmiskan tónleik og so var fanin í pappírinum og tað var ikki bara rein mannsjauvinisma og vanlig høvuðsstaðarøvund í teim mongu viðmerkingunum, nei, tað var eisini okkurt við, at mentan ikki er ordilig tíðindi. Tað er so løgið, at eg skilji tað ikki. Áðrenn valið skrivaði eg fleiri greinar um mentanarpolitikk og mentanarpolitiskar visjónir og núverandi samgonguflokkarnir ætlaðu sær ikki lítið. Eg eri vónbrotin um at vit enn ikki síggja nakað tekin um, at hesar ætlanir verða framdar í verki og tá hjálpir tað at uppliva góða list sum á Kurpali-framsýningini hjá Hanna Bjartalíð, serliga ta aftastu kassamyndina við ljósagrønu portrettmyndini, sum líkist einari gamlari ommu og/ella standmyndini av Nólsoyarpáll. Eisini vónin er ljósagrøn, samgongan hevur ikki sitið so leingi enn, enn ber til at rætta kós og uppraðfesta listina og liva upp til tær skilagóðu ætlanir, sum samgonguflokkarnir høvdu áðrenn valið:
Javnaðarflokkurin:
· Seta ferð á arbeiðið við Tjóðpalli.
· Játtanin til Mentanargrunn landsins skal tvífaldast, so eitt nú yrkislistafólk kring alt landið kunnu søkja og røkja áramálsett størv við vanligum setanartreytum.
· Søvn Landsins verða endurskoðað, og bóka- og onnur søvn verða uppraðfest kring landið.
· Háskúlin skal hava munandi betri karmar.
· Miðlarnir skulu hava betri kor, og Kringvarpið skal ikki kappast við privatu um lýsingar. Satspulja til framleiðslu av miðlatilfari til børn á føroyskum.
Framsókn:
· Framsókn vil orða og samtykkja nýggjan lista- og stuðulspolitikk og vil virka fyri, at vit endurskoða samlaðu fíggjarorkuna til mentanar‐ og listaøkið og fyrisitingina av henni. Hetta er partur av mentanarpolitikkinum, har Framsókn virkar fyri at tryggja øllum góðar karmar, sum røkja, menna, savna, skjalfesta, varðveita og miðla okkara mál og mentan – bæði okkara mentanararv og samtíðarmentanina.
· Vit fara at stimbra føroyska filmslist, framleiðslu av føroyskum miðlatilfari og øðrum føroyskum tilfari til bæði føroyingar og útlendingar. M.a. fara vit at royna eftir eini breiðari semju í løgtinginum um ein filmspolitikk, har vit fáa í lag filmsgrunn, filmshús og eina afturberingarskipan til útlendsk filmsframleiðslufeløg fyri at stimbra filmslistina, men ikki minst fyri at fáa gongd á eina føroyska filmsvinnu. Eisini fara vit at virka fyri betri umstøðum og rásarúmi at fáa til vega føroyskt tilfar t.d. til undirvísing.
· Vit fara at orða og samtykkja ein politikk viðvíkjandi arkitekturi við einum formligum kravi um, at ein ávísur brotpartur av íløguni til ný- og útbygging av almennum bygningum o.ø. byggiverkætlanum skal verða brúktur til listprýðing.
· Framsókn fer at virka fyri at skapa betri karmar og skipanir innan mentan og list. M.a. skal Tjóðpallur Føroya hava sømilig kor og karmar innan langt er umliðið. Og Føroya Symfoniorkestur skal hava eina tryggari skipan at virka undir.
· Vit vilja byggja upp viðkomandi útbúgvingar og menna føleikar innan mentan, list og kreativar vinnur – tað er partur av einum tíðarhóskandi mentanarpolitikki.
Tjóðveldi:
· Mentanar- og listaráð Føroya skal skipast til at umsita og samskipa allar stuðulsjáttanir til mentan og list og ráðgeva politiska myndugleikanum - og at styrkja játtanirnar til tær ymsu listagreinarnar.
· At byggja Tjóðleikhús Føroya og styrkja alt savnsøkið kring landið.
· Vit skulu styrkja mentanar- og listaútbúgvingar sum lærugreinir í fólka-, miðnáms-, eftir- og háskúlum og sum útbúgvingar á hægri skúlum.
· Vit skulu styrkja Musikkskúlaskipanina og Føroya Symfoniorkestur..
· Føroyskt mál skal styrkjast á øllum økjum. Føroyskur málpolitikkur skal fremjast eftir tilmælunum í álitinum “Málmørk”.


text:
Hendan heilsanin var send í Kringvarp Føroya saman við jólaheilsanum úr Danmark á jólum 2011. Eg eiti Birita í Dali og eri forkvinna í Meginfelag Føroyskra Studenta í Keypmannahavn. Eg vil senda eina jóla- og nýggjársheilsan vegna nevndina hja MFS.
Tankar um lestrarlívið Vit eru fleiri enn 1.100, id lesa uttanfyri Føroyar, og meginparturin av okkum lesa her í Keypmannahavan. Desembur mánaði er ein meira friðleysur mánaður hjá teimum flestu orsakað av próvtøkum, men tey allarflestu gleða seg til at at vera heima á klettunum á jólum. Tíverri hava øll lesandi ikki rád at koma heim til jóla. Føroysk lesandi uttanfyri Føroyar eru ikki heilt í somu støðu, sum mong lesandi aðrastaðni í heiminum. Tá vit fara undir hægri útbúgving uttanfyri Føroyar missa vit gerandisdagin heima í Føroyum, bæði tá hugsað verður um familjuna, men eisini tað samfelagsliga. Møguleikarnir hjá okkum undir útbúgving at virka í og ávirka okkara føroyska samfelagið eru ikki mangir. Tí er tað av stórum týdningi, at vit hava eitt vælvirkandi MFS
MFS er ein millumliður. Millum føroyska samfelagid og tey lesandi og millum tey lesandi innanhysis. MFS er eitt vidurkent samrádingarumbod vid føroysku myndugleikarnar. MFS strembar fyri at tryggja eitt gott samskifti við tey lesandi, líkamikið hvar í heiminum hesi eru stødd. Her í Keypmannahavn veita vit karmar fyri kjaktiltøkum har vit varpa ljós á alskyns føroysk viðurskifti, hetta bæði fyri at styrkja samanhaldið millum Føroyar og tann einstaka lesandi, men eisini fyri at styrkja samanhaldið millum tey lesandi í kbh. Í nýggja árinum hava vit nógv spennandi kjaktiltøk á skránni, og í februar byrja vit næstu lestrarhálvárid vid eini ræstkjøtaveitslu fyri lesandi í Keypmannahavnarøkinum.
So er bert eftir at ynskja gleðilig jól og gott nýggjár til:
- til øll teirra, sum hava hildið framløgur á okkara tiltøkumí Føroya húsinum
- Politikarum, sum eru møttir upp til kunning og kjak
- Ráðgevingini í Føroyahúsinum, sum hjálpir øllum føroyskum lesandi.
- Til tykkum, sum hava møtt mannsterk upp til okkara tiltøk í ár
- ...og øllum okkara limum, sum geva okkum eitt heimildargrundarlag at arbeiða á og eina rødd úteftir móti altjóðasamfelagnum - og móðurlandinum Føroyum.
Gleðilig jól ! – og gott nýggjár øll somul ! vónandi síggjast vit næsta ár.


text:
Sverri Egholm
08.09.2014 - 04:00
Ítróttur > Ítróttur > Fótbóltur
Føroyar tóku ímóti Finnlandi á Tórsvølli í kvøld og endaliga úrslitið bleiv 3-1 til Finnland.
Føroyska liðið stóð seg annars væl í fyrsta hálvleiki og bæði liðini høvdu møguleikar. Beint fyri hálvleik skorðaði ein púra leysur Christian Holst fyri Føroyar. Støðan varð sostatt 1-0 tá liðini fóru til hálvleiks.
Tá liðini komu innaftur á vøllin eftir hálvleikin vístu Finnland, at teir vóru ta betri. Tá 52 minuttir vóru farnir javnaði farligi Riku Riski fyri Finnland.
Eftir málið vóru Føroyar undir sera stórum trýsti og tá 78 minuttir vóru farnir var Riku Riski aftur uppá spæl, tá hann legði Finnland á odda 2-1.
Tá 82 minuttir vóru leiktir var aftur mál á Tórsvølli, einans 4 minuttir eftir málið til 2-1. Roman Eremenko økti um leiðsluna hjá Finnlandi til 3-1 sum eisini gjørdist endaliga støðan.
Finnland var sum heild betra liðið í hesum fyrsta undankappingar dystinum móti Føroyum. Føroyar skulu aftur í eldin 11. oktober tá teir skulu møta Norðurírlandi á útivølli.
Sí eisini: Beinleiðis frásøgn frá dystinum kann lesast her
Sí eisini: Myndir frá fyrra hálvleiki
Sí eisini: Myndir frá seinna hálvleiki


text:
er sterkari enn borðvín. Innihaldið av alkoholi er millum 17 og 21 prosent. Dessertvín eru so at siga altíð heitvín. Heitvín eru aloftast søt, men kunnu eisini vera turr. Ymsu sløgini av heitvíni spenna frá at vera gylt til at vera heilt myrkareyð.
Heitvín verður framleitt eins og reyðvín og hvítvín. Munurin er, at drúvuspritt verður latið í aftrat. Tað kann verða latið í, meðan vínið gerar, so geringin steðgar.
Henda mannagongdin hevur við sær, at nakað av tí søta verður eftir í víninum. Dømi um hetta eru portvín. Verður drúvusprittið latið í, tá vínið er liðugt at gera, verður vínið turt og ikki søtt sum t.d. sherry.


text:
Nýggj gjaldkort verða sjálvvirkandi meldað til 3D Secure
Gjaldkort-reglurnar eru endurskoðaðar, og frá 1. oktober 2018 verða nýggj gjaldkort sjálvvirkandi meldað til 3D Secure. Tú kanst lesa meira um, hvussu 3D Secure virkar, við at trýsta her.
Galdandi nýggj kort:
Sjálvvirkandi tilmeldingarskipanin velur fartelefonnummarið, tú seinast hevur upplýst sparikassanum.
Verandi kort:
Um tú ikki hevur tilmeldað títt núverandi kort til 3D Secure trygdarskipanina, ert tú vælkomin at seta teg í samband við okkum á tel. 475000, so kunnu vit tilmelda teg.


text:
Borðspøl
Eitt borðspæl er eitt hvørt spæl sum verður leikt á einum borði við prikkum sum verða fluttir á borðinum. Nøkur dømir uppá borðspøl eru talv, damm, go, othello og trivial pursuit. Nøkur føroysk dømir eru landastrok og kánus. Fyri 4.000 árum síðan funnu fólk uppá at leika á borði. Talv og damm t.d. sýndu í fyrstuni vígvøll, har leikarar tóku hermenn hjá fíggindanum fangar. Í spælinum backgammon verður fólkið flutt ígjøgnum fíggindaland. Í summum nýmótans spølum stendur tó ikki um lív, eitt nú í matador, har tú keypir og selur fastogn.


text:
Pussa silvur
Tað ber til at fáa skínandi blankt silvur og prýði uttan at brúka silvurreins. Eitt sindur av salti, bakipulvuri, vatni og silvurpappíri megnar arbeiði.
Tað er ikki altíð so lætt at pussa silvurborðbúnað og -prýði, sum er smátt og mynstrut, við vanligum silvurreinsi, t.d. silvur til føroysk klæði.
Tá er hetta ein betri máti:
- Klæð ein bolla innan við silvurpappíri. Vend ta blonku síðuna upp.
- Stoyt sindur av lunkaðum vatni í og koyr 2 spsk. av salti og 2 spsk. av bakipulvuri í.
- Legg silvurprýði í og lat tað liggja til tað sær blankt út, kanska ein tíma ella so.
- Tak tað upp, skola væl og turka við einum mjúkum klúti ella handklæði.
Úrslit: strálandi blankt silvur!
Ikki brúka henda framferðarhátt til silvurprýði við steinum, perlum ella til silvur, sum er oksiderað.
Dømi um dálkandi evni, sum kunnu vera í evnum at pussa silvur
Burturbeining
Silvurpappír kanst tú skilja sum metal. So hjálpir tú eisini við at endurnýta og endurvinna aluminium. Annars kann tað koyrast í burturkast sum skal brennast. Les meira um burturbeining av burturkasti her.
Les hvat onnur skriva


text:
Jallarnir Sveinur og Eirikur taka við valdinum í Noregi eftir, at Ólavur Trygvason er deyður í ár 1000, og í kap. 35 í Føroyingasøgu fáa vit at vita, at Sigmundur Brestisson nú gerst hirðmaður hjá banamonnum Ólavs kongs, eins og hann hevði verið tað hjá faðir teirra Hákuni jalli .“Jallarnir Sveinur og Eirikur sendu boð út til Føroya til Sigmund Brestisson, at hann skuldi koma á teirra fund. Sigmundur legst ikki á boðini og fer til Noregs og hittir jallarnar norðuri á Løðum í Tróndheimi. Teir taka væl ímóti honum og sera hjartaliga; minnast nú aftur á gamalt vinarlag. Sigmundur gjørdist nú hirðmaður teirra. Teir geva honum Føroyar í len, og teir skiljast í mesta blídni og vinskapi. Sigmundur fer út til Føroya um heystið.” Hetta við, at Sigmundur fær Føroyar í len, man ikki vera heilt rætt, tí hvørgin teirra man hava havt nakað vald í Føroyum, og orðið len (lánorð úr týskum - Lehn) var ikki komið inn í norrønt mál so tíðliga.
Sveinur var jallur á Løðum í Tróndheimi (uml. 995-1015), har hann ráddi saman við bróðir sínum Eiriki jalli Hákunarson. Føroyingasøga sigur, at “teir sótu fyri tað mesta á Løðum í Tróndheimi á faðirleivd síni; mesti styrkur teirra var eisini har, ið teir høvdu ættarbond síni. Tó var Eirikur fremri av brøðrunum í øllum lutum.”
Flestu søgur siga, at Eirikur og Sveinur Løðujallar tóku við kristnari trúgv, í øllum førum formelt. Hetta var taktiskt gott, tí teir høvdu tørv á stuðli frá kristnu kongunum í Danmark og Svøríki.
Eftir bardagan í Svoldur gjørdist hann kongur í Noregi saman við beiggjanum Eiriki fram til 1012, og frá 1012, tá ið sonur Eirik jall, Hákun Eiriksson, tók við eftir pápan fram til 1015. Sveinur var undirkongur hjá Ólavi Skotkonung Eirikssyni og Eirikur og Hákun vóru undirkongar hjá Sveini Tjúguskegg.
Í 1015 kom aftur ein mætur víkingur heim til Noregs at krevja kongsvald. Hann hevði verið í mangari orrustu í Fraklandi, Onglandi, møguliga heilt suðri í Spania. Hesin maður var Ólavur Haraldsson. Í bardagnum í Víkini pálmasunnudag í 1016 vann Ólavur á Sveini jalli, og fekk valdið í øllum Noregi.
Keldur:
Føroyingasøga
Hans J. Debes: Føroya Søga 1
Hans J. Debes: Ólavur Haraldsson og Noregs ríki - ein søgu lýsing
Wikipedia


text:
Umhvørvisstovan er stovnur undir Heilsu- og innlendismálaráðnum, og fevnir stovnurin um virkisøkini umhvørvisvernd, umhvørvisgransking, orkumál og elveitingareftirlit, viðarlundir og frílendi, kort og geodátur, matrikul, tinglýsing og landsfólkayvirlit.
Umhvørvisstovan virkar fyri burðardyggari samfelagsmenning við at verja vistskipanir, røkja náttúrutilfeingið og gera rættarbundnar staðfestingar. Umhvørvisstovan hevur matrikul- og verndarfyrisiting, samskipar kort og skrásetingar, veitir tænastur og granskar innan virki stovnsins.
Við at sjónliggera okkara náttúruvirðir og at upplýsa og kunna um náttúru og umhvørvi, virkar Umhvørvisstovan fyri at fremja umhvørvisvinarligan hugburð og stimbra burðardyggari menning.
Umhvørvisstovan virkar fyri at røkja tær altjóða avtalur, sum Føroyar hava sett í gildi. Umhvørvisstovan tekur lut í norðurlendskum og altjóða samstarvi.
Umhvørvisstovan miðjar eftir at vera ein virkin fyrisiting við fremsta serkunnleika innan tey ábyrgdarøki, sum stovnurin røkir. Stovnurin sær tað, at kunna borgaran, myndugleikar og áhugabólkar, sum ein týðandi lut í virksemi stovnsins, og verður hetta millum annað gjørt gjøgnum virknar heimasíður: us.fo og kortal.fo.
Umframt nýggj virkisøki og tænastur, røkir Umhvørvisstovan tær uppgávur, ið fyrr vóru á Matrikulstovuni, Tinglýsingarstovuni, Landsfólkayvirlitinum, Skógrøkt Landsins, umhvørvisdeildini á Heilsufrøðiligu starvsstovuni og orkudeildini á Jarðfeingi. Orka gjørdist partur av Umhvørvisstovuni um árskiftið 2015/16, meðan hini virkisøkini á sumri 2007 vórðu løgd saman í nýggja stovnin: Umhvørvisstovan.


text:
Almenn móttøka var í Klaksvíkar Svimjihøll í kvøld, í sambandi við at nýggju startskamlarnir vórðu tiknir í nýtslu, sum Klaksvíkar Kommuna saman við Ægir hevur keypt. Talan er um um sama slag av startskamlum sum verða brúktir til altjóða svimjistevnur sum til dømis EM, HM og OL, ið hava ein serligan kíla aftan til at seta av ímóti, og innbygda tøkni til at kunna staðfesta tjóvstartir við. Klaksvíkar Svimjihøll er so vítt vit vita bara triðja høll í Norðurlondum sum hevur ognað sær hetta slag av skamlum, og fyrsta í danska kongaríkinum.
Tað ljóðar kanska fjákut at gleðast so um nakrar skamlar, men hetta hevur veruliga týdning. Altjóða svimjisambandið FINA broytti beint undan OL í Beijing reglurnar fyri hvussu startskamlar kunnu síggja út, so at loyvt er nú at seta ein kíla á plattin aftantil, so at svimjarin kann seta av nærmast vatnrætt út frá skamlinum. Hetta hevur longu víst seg at gera startin bæði ein og fleiri tíggjundapartar av einum sekundi skjótari, alt eftir hvussu væl man dugir at nýta kílan, so at svimjararnir fáa lutfalsliga nógv betri tíðir serliga á stuttu teinunum.
Hartil er munur á hvussu handtakið til ryggstart er háttað á ymisku sløgunum av startskamlum, av tí at reglugerðin hjá FINA ikki fastsetur til dømis frástøðuna millum lodrættu og vatnrættu stengurnar. Tað sigur seg sjálvt, at tað hevur týdning at venja start við nágreiniliga somu frástøðu millum armarnar sum ein skal hava í kapping, og besta snið av startskamlum er tí neyðturviliga sama snið sum verður brúkt á altjóða meistarastevnum, um tað er har ein skal gera seg galdandi. Og tað er so hesir sum Klaksvík hevur fingið sær, og sum altjóða svimjisambandið FINA og evropeiska svimjisambandið LEN eisini hava valt at brúka til sínar kappingar.
Til nú er tað so vítt vit vita bara Eriksdalsbadet í Stockholm og Lambertseterbadet í Oslo sum í Norðurlondum hava startskamlar av nágreiniliga hesum slag. Ein kostnaðarmikil men góð íløga, til at fyrireika okkara svimjarar til luttøku á altjóða meistarastevnu. Við í keypinum er sum sagt eisini tøkni til at kunna staðfesta elektroniskt um svimjarin tjóvstartar bæði í einstaklingakapping og í stafett-skiftum, sum verður ein góð hjálp hjá Ægir og føroyskari svimjing sum heild, at kunna venja best møguliga, lógliga start.
Til lukku tit klaksvíkingar, vit síggjast til eina rúgvu av kappingum og startvenjingum framyvir 🙂


text:
Fyrireikingarnar eru komnar væl ávegis til føroya størstu forðarenning, RUNUTUSK. Og tilmeldingarnar rapla innn. So gerið skjótt av og meldið til!
Kappingin var á fyrsta sinni roynd í fjør. Byrjað verður niðri á havnalagnum, og síðani gongur leiðin niðan til vakra frítíðar- og nátturuøkið við Løkin.
Nógvar avbjóðingar eru á leiðini, men avbjóðingar eru til fyri at vit kunnu vinna á teimum!
Runutusk 2018 verður sunnudagin 17. juni - tað er sunnudagurin á Eystanstevnu.
Í ár verða 4 einstaklingakappingar og tvær liðkappingar
Einstaklingakappingarnar:
- Børn 9-13 ár
- Børn 14-17 ár
- Vaksin 18+
- Elitukapping
Liðkappingar:
- Ítróttarfeløg
- Fyritøkur
Les meiri um tiltakið á facebook-síðuni hjá RUNUTUSK. Har kunnu tit eisini síggja myndir frá tiltakinum í fjør.
Tilmelding fer fram á www.atgongumerki.fo
Tað er avmarka pláss til tær ymisku kappingar, so tað ræður um at melda til í góðari tíð!


text:
Býráðsfundur 25. juni 2015 kl. 17:00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard og Arnfinn Langgaard.
1.
J. nr. 15/00264: Frítíðaransing til 2. flokk.
Árligi rasktrarkostnaðurin av at økja tilboðið til Frítíðaransing verður 1.820.000 kr., umframt íløgur kr. 820.000 fyrsta árið.
-Sosiala nevnd og fíggjarnevndin mæla til at til at seta frítíðaransing fyri 2. flokk á stovn frá 1. januar 2016.
-Býráðið hevur á fundi 25/6-2015 samtykt at taka undir við tilráðingini frá Sosialu nevnd og fíggjarnevndini.
2.
J. nr. 15/00337: Eykajáttan til Barnaverndartænastuna.
Sosiala nevnd og fíggjarnevndin mæla til at veita eina eykajáttan uppá 1.527.000 kr. til Barnaverndartænastuna.
-Býráðið hevur á fundi 25/6-2015 samtykt, við 1. viðgerð, at veita eina eykajáttan uppá 1.527.000 til Barnaverndartænastuna.
3
J. nr. 15/00127: P/F Borg søkir um byggiloyvi til víðkan av Timburhandlinum í Runavík vestur eftir.
Byggi- og býarskipanarnevndin mælir til at játta byggiloyvi við teimum treytum, sum Tekniska deild mælir til.
-Býráðið hevur á fundi 25/6-2015 samtykt at taka undir við tilráðingini frá Byggi- og býarskipanarnevndini.
4.
J .nr. 15/00356: Teknistovan søkir vegna Bakkafrost, um byggiloyvi til nýggjan fyrisigingarbygning á Bakka.
-Vinnu- og havnarnevndin og Byggi- og býarskipanarnevndin mæla til at játta byggiloyvi við teimum treytum, sum Tekniska deild mælir til.
-Býráðið hevur á fundi 25/6-2015 samtykt at taka undir við tilráðingini frá Vinnu- og havnarnevndini og Byggi- og býarskipanarnevndini.
5.
J. nr. 15/00348: Umsókn frá tveimum borgarum um at friða fyrstu búsetingina í Rituvík.
Økið, sum søkt verður um at friða, er í býarplaninum útlagt sum byggiøki, talan er um økini matr. nr. 180 og matr. nr. 178 Tofta bygd. Fyrsta búsetingin liggur á matr. nr. 178 og er hesin matrikul 1733 m2 til støddar.
-Byggi- og býarskipanarnevndin mælir til at halda fast við galdandi býarplan.
-Býráðið hevur á fundi 25/6-2015 samtykt at taka undir við tilráðingini frá Byggi- og býarskipanarnevndini.
6.
J. nr. 14/00681: Endurgerð av grótkastinum í Lamba, sum fórst í ódnarveðri veturin 2013.
Í 2014 varð samtykt at gera hetta arbeiðið og varð peningur avsettur til endamálið, men tá arbeiðið ikki varð gjørt í 2014, fall játtanin sostætt burtur. Áðrenn arbeiðið kann setast í verk, verður neyðugt at avseta 625.000 kr. á fíggjarætlanini fyri 2015 til hesa íløgu.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 625.000 kr til grótkastið í Lamba.
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 625.000 kr til grótkastið í Lamba.
7.
J. nr. 14/00709: Asfaltering v.m. av eystursíðuni av bátahylinum á Glyvrum.
Í 2014 varð samtykt at gera hetta arbeiðið og varð peningur avsettur til endamálið, men tá arbeiðið ikki varð gjørt í 2014, fall játtanin sostætt burtur. Áðrenn arbeiðið kann setast í verk, verður neyðugt at avseta 600.000 kr. á fíggjarætlanini fyri 2015 til hesa íløgu.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 600.000 kr til asfaltering av eystaru síðu við bátahylin á Bakka.
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 600.000 kr til asfaltering av eystaru síðu við bátahylin á Bakka.
8.
J. nr. 15/00333: Framhald av Blikagøtu í Runavík.
Tekniska nevnd og fíggjarnevndin mæla til at játta eina eykajáttan uppá 2 mió. kr. til liðuggerð av Blikagøtu. Tá er eftir at asfaltera sunnaru helvt at strekkinum, sum eigur at bíða til útgrevstrararbeiðið til íbúðirnar hjá Bústøðum er gjørd.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 2. mió. kr til framhald av Blikagøtu.
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 2. mió. kr til framhald av Blikagøtu.
9.
J. nr. 15/00334: Umvæling av Pakkhúsbygninginum (Beta-bygninginum), sum fekk stóran skaða í ódnini veturin 2013.
Vinnu- og havnarnevndin og fíggjarnevndin mæla til at veita eina eykajátta uppá 500.000 kr. til umvælingina av skaðanum, tað er parturin sum kommunan má bera í samband við skaðan, tí hesin partur ikki er umfataður av Tryggingini, men var neyðugur at gera nú bygningurin varð høvuðsumvældur aftaná stóra stormskaðan.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 500.000 kr til umvæling av Pakkhúsbygninginum «Beta-bygninginum».
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 500.000 kr til umvæling av Pakkhúsbygninginum «Beta-bygninginum».
10.
J. nr. 15/00335: Stovnsetan av forskúla í Glyvra skúla – Íløga.
Í samband við stovnsetan av forskúla í Glyvra skúla, varð mett neyðugt, eisini at seta gomlu fysikk stovuna í stand, fyri at gera pláss fyri tveimum forskúlaflokkum, sum skulu byrja á Glyvrum eftir summarferiuna í ár.
Arbeiðið er mett at kosta 400.000 kr og mæla Mentanarnevndin og fíggjarnevndin til at veita eina eykajáttan á 400.000 kr. til hesa íløgu.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 400.000 kr til íløgu í Glyvra skúla í samband við stovnsetan av forskúla.
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 400.000 kr til íløgu í Glyvra skúla í samband við stovnsetan av forskúla.
11.
J. nr. 15/00336 – Liðuggerð av atløgubryggjuni á Bakka.
Arbeiðið av atløgusíðuni á bryggjuni á Bakka, sum skuldi verða endaliga liðugt í 2014, var ikki endaligt fyrrenn í 2015. Av tí at arbeiðið fór tvørturum fíggjarár, fall tann parturin av játtanini burtur, sum ikki var brúkt á 2014 var endað. Talan er ikki um ein meirkostnað av arbeiðinum, men at játtanin, sum fall burtur á nýggjárinum, ikki varð avsett á fíggjarætlanini fyri 2015, tí roknað varð við, at arbeiðið fór at verða liðugt í 2014.
Vinnu- og havnarnevndin og fíggjarnevndin mæla til at veita eina eykajátta 450.000 kr. til atløgubryggjuna á Bakka.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 450.000 kr til liðuggerð av atløgubryggjuni á Bakka.
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 450.000 kr til liðuggerð av atløgubryggjuni á Bakka.
12.
J. nr. 15/00338: Eykajáttan til viðlíkahald av skúlabygningum
Í samband við ætlaðu umvælingarnar av skúlabygningum, varð upphæddin á fíggjarætlanini fyri 2015 lækkað úr 750.000 kr. niður í 300.000 kr. Tekniska deild metir tað alneyðugt, at m.a. arbeiðið at skifta vindeygu í Skála skúla verður gjørt endiliga liðugt, umframt, at alt vanligt viðlíkahald má halda fram. Tí kemur avsetti peningurin als ikki at strekkja. Tekniska deild mælir til at avsettar verða 450.000 kr. afturat á fíggjarætlanini fyri 2015 til hesi arbeiði.
-Mentanarnevndin og fíggjarnevndin mæla til at veita eina eykajátta uppá 450.000 kr. til umvæling av skúlabygningum.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 450.000 kr til umvæling av skúlabygningum.
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 450.000 kr til umvæling av skúlabygningum.
13.
J. nr. 15/00339: Eykajáttan til viðlíkahald av Ítróttarhallum
Neyðugt er at gera umvælingar á Ítróttarhøllina á Skála, umframt vanligt víðlíkahald á Bylgjuna. Játtanin til viðlíkahald er niðurskorðin til 200.000 kr. á fíggjarætlanini fyri 2015, men fíggjartørvurin til viðlíkahald í 2015 er nógv størri.
Mentanarnevndin og fíggjarnevndin mæla til at veita eina eykajáttan uppá 500.000 kr. til umvæling og viðlíkahald av Ítróttarhallunum (200.000 til ítróttarhøllina á Skála og 300.000 til Bylgjuna).
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 500.000 kr til umvæling og viðlíkahald av Ítróttarhallunum (200.000 til ítróttarhøllina á Skála og 300.000 til Bylgjuna).
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 500.000 kr til umvæling og viðlíkahald av Ítróttarhallunum (200.000 til ítróttarhøllina á Skála og 300.000 til Bylgjuna).
14.
J. nr. 15/00368: Økistænastan hjá Skálafjarðarsamstarvinum.
Framskrivingar av fíggjarstøðuni hjá fyri Økistænastuni hjá Skálafjarðarsamstarvinum vísir, at talan er um eitt framskrivað hall fyri 2015 uppá 3 mió. kr. Harav er parturin hjá Runavíkar kommunu útvið 2. mió. kr.
Fíggjarnevndin mælir til at veita eina eykajáttan uppá 2. mió. kr. til Økistænastuna hjá Skálafjarðarsamstarvinum.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 2. mió. kr til Økistænastuna hjá Skálafjraðarsamstarvinum.
-Býráðið hevur á fundi 25/6-2015 samtykt, við 2. viðgerð, at veita eina eykajáttan uppá 2. mió. kr til Økistænastuna hjá Skálafjraðarsamstarvinum.


text:
Hildur við Høgadalsá verður forkvinna í etiska ráðnum, sum landsstýriskvinnan í heilsu- og innlendismálum hevur tilnevnt.
Landsstýriskvinnan í heilsu- og innlendismálum hevur tilnevnt teir níggju limirnar, sum fara at mynda etiska ráðið komandi fýra árini. Ráðið fer til verka 1. januar, og endamálið við ráðnum er sambært heilsu- og innlendismálaráðnum at fremja og styrkja kjak og vitan um etiskar spurningar, sum knýta seg til nýtsluna av bip- og ílegutøkni, sum hava ávirkan á lívið hjá menniskjum.
Tey níggju tilnevndu eru:
Hildur við Høgadalsá er tilnevnd forkvinna. Hildur er útbúgvin sjúkrarøktarfrøðingur og hevur verið limur í Sjúkrarøktaretiska ráðnum, harumframt var hon eitt tíðarskeið forkvinna í ráðnum. Á yrkisleið síni hevur hon starvast víða innan heilsuverkið, har av meginpartin av tíðini á Sjúkrarøktarfrøðiskúlanum.
Tilnevnd av landsstýriskvinnuni í heilsumálum.
Steintóra Samuelsen, serlækni í gynækologi/obstretrik og starvast sum yvirlækni á Landssjúkrahúsinum.
Tilnevnd av landsstýriskvinnuni í heilsumálum.
Jógvan D. Hansen, útbúgvin Cand. Phil. og starvast sum lærari í heimsspeki.
Tilnevndur eftir tilmæli frá politisku flokkunum á løgtingi.
Richard Schwartzson, útbúgvin farmaceut MSc (IT) og er KT leiðari á Tjaldurs Apoteki.
Tilnevndur eftir tilmæli frá politisku flokkunum á løgtingi.
Sólbjørg Frederiksberg, útbúgvin fysioterapeutur og starvast á fysioterapideildini á Landssjúkrahúsinum.
Tilnevnd eftir tilmæli frá politisku flokkunum á løgtingi.
Jákup H. Foldbo, útbúgvin Cand. Scient. Soc. og starvast sum trivnaðarleiðari í Runavíkar kommunu.
Tilnevndur eftir tilmæli frá Kommunufelagnum.
Leif Olsen, útbúgvin sosialráðgevi og starvast sum ráðgevi í Almannaverkinum.
Tilnevndur eftir tilmæli frá landsstýriskvinnuni í almannamálum.
Debes H. Christiansen, útbúgvin lívfrøðingur og starvast sum deildarleiðari á Heilsufrøðiligu Starvsstovuni.
Tilnevndur eftir tilmæli frá landsstýrismanninum í uttanríkis- og vinnumálum.
Marjun Bæk, fyrrverandi sóknarprestur og hevur eisini í fleiri ár virkað sum sjómansprestur.
Tilnevnd eftir tilmæli frá landsstýriskvinnuni í mentamálum.


text:
Sera hugnalig sethús í friðarligum og barnavinarligum umhvørvi. Húsið er í trimum hæddum. Í ovastu hæddini er gongd, vesi og tvey kømur. Í miðhæddini er gongd, køkur og stova í einum og baðirúm. Í niðastu hæddini er kjallari. Harumframt er ein stórur hjallur.
Í ognini er nýtt el, nýggjur køkur, nýggj isolatión, nýggjur skorsteinur og nýggj vindeygu í ovaru hædd. Allir møblar, lampur, kaffimaskina, ketil og køksbúnaður eru við í søluni. Gólv, veggir og bjálkar eru umvældir soleiðis, at tað sær út sum upprunatilfar. Tak og tilfar til hjallin er eisini við í søluni.
Húsini eru viðgjørd fyri fýr.
Hevur tú spurningar ella vilt tú vita meira um hesa ogn, ert tú altíð vælkomin at ringja ella skriva til okkara.
Fyll út teigarnar niðanfyri – so venda vit aftur við einari tíð til eina framvísing. Hevur tú spurningar annars, kanst tú eisini skriva til okkara her.


text:
Tey eru nú liðug við fyrsta stevnupart á Reykavík International Games 2018, og gekk tað bara heilt væl hjá føroysku svimjarunum úr Ægir har. Nógv komu víðari til finalurnar í morgin, umframt at heiðursmerki vórðu vunnin í ungdómskappingini, og í teimum einstøku (longri) kappingum sum vórðu avgreiddar sum beinleiðis finalur.
Í innleiðandi 50 rygg fyri kvinnur svam Signhild Joensen (2000, Ægir) 30.63 og næstskjótastu tíð av øllum, aftanfyri íslendsku Eygló Ósk Gústafsdóttir á 30.57. Barbara Debes (2000, Ægir) svam seg eisini í finaluna í morgin, við 32.55 og fjórbestu tíð.
Í innleiðandi 50 bringu fyri menn svam Rókur Trygvason (2000, Ægir) 32.57 og triðbestu tíð av øllum, soleiðis at hann er víðari til finaluna í morgin, meðan Marius Steinhólm (2005, Ægir) við 45.81 vann bronsu í kappingini fyri dreingir 14 ár og yngri.
Í innleiðandi 50 bringu fyri kvinnur svam Rebekka Trygvadóttir (2004, Ægir) 35.55 og fjórbestu tíð av øllum, samstundis sum hon vann gull í kappingini fyri gentur 14 ár og yngri. Hartil svam Sólvá A. Sigurðsson (2002, Ægir) seg við 38.56 í B-finaluna í morgin.
Í 400 blandað fyri kvinnur vann Rebekka Trygvadóttir (2004, Ægir) gull við tíðini 5:32.25, í kappingini fyri gentur yngri enn 14 ár, samstundis sum hon vann bronsu í opnu kappingini fyri allar aldursbólkar. Hendan kapping varð avgreidd sum beinleiðis finala.
Í innleiðandi 50 firvald fyri menn svam Rókur Trygvason (2000, Ægir) seg víðari til finaluna í morgin, við 27.30 og sjeyndbestu tíð av øllum. Finalan er í morgin.
Í innleiðandi 50 firvald fyri kvinnur svam Jana B. Thomsen (2000, Ægir) seg víðari til finaluna í morgin, við 29.84 og triðbestu tíð av øllum. Finalan er í morgin.
Í innleiðandi 50 frí fyri menn svam Rókur Trygvason (2000, Ægir) seg víðari til finaluna í morgin, við 25.13 og næstbestu tíð av øllum. Finalan er í morgin.
Í innleiðandi 50 frí fyri kvinnur svam Rebekka Trygvadóttir (2004, Ægir) seg víðari til finaluna í morgin, við 30.84 og triðbestu tíð av øllum. Finalan er í morgin.


text:
Sálmar í nýggjum hami
01-01-2018
“Sálmar í nýggjum hami” var eitt tiltak hjá Reformatiónsnevndini hjá Fólkakirkjuni, sum varð framført í Norðurlandahúsinum í oktober í ár.
Framførslan var í samband við, at hálvt áratúsund er runnið, síðani Martin Luther slóðaði fyri kristnu reformatiónini.
Í nýmótans samanrenning av myrkri og ljósi, ljóði og lestri, tulka tónleikarar sálmar úr Sálmabókini - ein heildaruppliving við íblástri úr kirkjuligari liturgi.
Solistar:
Annika Hoydal
Niels Midjord
Sissal Grækarisdóttur Magnussen
Teitur Lassen
Jón Aldará
Greta Svabo Bech
Tónleikarar:
Andreas Tykjær Restorff
Torleik Mortensen
Knút Háberg Eysturstein
Per Ingvald Højgaard Petersen
Fyriskiparar:
Gudmund Mortensen & Annfinnur Heinesen


text:
Orð og lag: John C. Ratzlaff
Týtt: Sigurd Berghamar
Upprunaheiti: Away in heathen darkness
1. Mong vónleys sál á myrku leið seg trilvar fram
og finnur ei hitt lívsins ljós, sum bjarga kann.
Í stríði, líðing lívið svann. Á tú, sum kennir lívsins
veg, far, kanska Gud vil brúka teg. Sig teim, sum
eru stødd í neyð, at Jesus doyði fyri teg.
2. Ein kona hjartabrotin vóð, seg stríðir heim frá
halgu flóð. Har tveitti hon sítt barn so kært
at bloyta gudahjarta hart. Hin sanna Gud hann
kennir tú, hvat offur bert tú honum nú? Tú, sum
jú eigur Harrans frið, sig, koma tey tær ikki við?
3. Har stríðandi ein maður fer, og lív hans brátt at
enda er. Myrk er hans leið, vit vita vist, hvør fer
at boða honum Krist. Í tóman heim hvørt róp
hans var, veit ei, at Jesus dómin bar. Mót grøv,
sum uttan Kristus er, hann gloymdur til fortaping fer.
4. Í hundraðtúsundtali tey nú doyggja – minst til
teirra neyð! Men drála vit, hvat verður tá, hin
stóra Harra ásjón sjá. Á tú, sum kennir sannleiks-
veg, far nú, um Gud vil senda teg. Sig teim,
sum eru stødd í neyð, at Jesus doyði fyri tey.


text:
Franklin D. Roosevelt
Franklin Delano Roosevelt (føddur 30. januar 1882 í New York – deyður 12. apríl 1945 í Georgia) var 32. forseti í Sambandsríki Amerika. Roosevelt varð afturvaldur í 1936, í 1940 og aftur í 1944. Roosecelt doyði 12. apríl 1945 í Georgia. Nakað eftir deyða hansara var tann reglan samtykt, at eingin forseti mátti sita longur enn tvey valskeið. Hetta varð gjørt til tess at tryggja, at eingin forseti gjørdist so sterkur, at hann fekk ov nógv vald á Kongressini og stakríkjamyndugleikunum.
Roosevelt dugdi stak væl at nýta fjølmiðlarnar. Í tiltiknu røðum sínum kom hann á tal við meginpartin av amerikanska fólkinum, og tey stuðlaðu honum dyggiliga.
New Deal-politikkur Roosevelts[rætta | rætta wikitekst]
Undir valstríðinum hevði hann nýtt rakstrarrópið "New Deal", t.v.s. at kortini skuldu gevast av nýggjum til tess at fáa USA búskaparliga aftur á føtur. "New Deal"-politikkur hansara eydnaðist bara fyri ein part, tí hann fekk ikki vent gongdini av álvara, men hann fekk gjørt tað, at kreppan ikki vaks. Tað var ikki fyrr enn ímóti endanum av 1930-árunum, at amerikanski búskapurin rættiliga fór í gongd aftur, og tá var tað hernaðardubbingin, ið beindi fyri arbeiðsloysinum.
Hesi tiltøk gjørdu, at Rooseveltstjórnin kom í hornatøkur við amerikanska hægstarættin, sum í 1935 gjørdi úrskurð, ið segði, at fleiri av tiltøkunum hjá Rooseveltstjórnini vóru ikki í samstarvi við stýrisskipanina, men tá ið Roosevelt varð afturvaldur í 1936, fjaraði mótstøðan burtur.
Roosevelt setti hesi tiltøk í verk fyri at basa arbeiðsloysinum:
- Nýggjar landbúnaðarlógir vórðu settar í gildi, sum góvu bóndunum stuðul at minka um dyrkilendið til tess at minka um ovurframleiðsluna, sum skuldu hava við sær, at prísurin á landbúnaðarvørum hækkaði.
- Dollarin varð niðurskrivaður, soleiðis at amerikanskar vørur gjørdust bíligari á heimsmarknaðinum, og ávis inflatión var sett í verk, sum skuldi hjálpa til at fáa vinnutólini í gongd aftur.
- Stór almenn arbeiði vórðu sett í verk.
- Yrkisfeløgini fingu óskerdan rætt sjálvi at gera sáttmálar við arbeiðsgevararnar, og úrslitið varð, at loft varð lagt á arbeiðstíðina (40 tíma vika), og gólv varð lagt undir arbeiðslønina - minstaløn.
- Bankakervið, ið var meint rakt av kreppuni, varð endurskipað. Bankar, ið vóru farnir á heysin, sluppu ikki at lata uppaftur, og hinir bankarnir fingu ríkisveðhald, soleiðis at fólk ikki høvdu fyri neyðini at bera ótta fyri, at tann peningur, ið tey høvdu standandi í bankunum, var í vanda.
Keldur[rætta | rætta wikitekst]


text:
Eg var aftur í Brunsj og ummældi fløgu, hesaferð var tað Huldasound hjá Huldu. Hon fekk 4 av 6 stjørnum.
Hetta er elektroniskur poppur og í støðum ordiliga gott, her kann man t.d. nevna útvarpshittið Every Drop, Kate og kanska eisini Stay away. Men her eru onnur løg, ið ikki eru líka væleydnaði.
Sum flestu debutfløgur, so peikar fløgan í nógvar ymiskar ættir, her er nógv, sum er sera myrkt, men eisini partar sum eru reindyrkaður poppur. Hetta kann vera sjarmerandi, og í hesum førinum er tað ok, Jens L. Thomsen hevur framleitt og tað hoyrist aftur.


text:
Navn: Harry
Skrásetingar nr.: FR81103
Folağur: 1981
Kyn: Hestur
- geldur juni 1983
Litur: Svartbrúnur
- Hevur litgenini E- aa toto --
Stongmát: 119cm
Sinnalag: Ein sera róligur og barnavinarligur hestur. Aktar væl, og er sera góğur til børn.
Eigari: Anna Louisa Joensen - Argir
Fortíğ: Í ár 1995 átti Leif Berg (spf. Berg Hestar) hann. Hvussu leingi áğrenn og aftaná, Leif Berg átti hann, vita vit ikki. Seinni var hann seldur. Kanska var han hjá onkrum øğrum, men hann endaği í øllum førum seinni hjá Jónu á Vatnsoyrum. Í ár 2005 bleiv hann latin til núverandi eigaran.
Avkom:
Eingin


text: SwimNews.com skrivar her um eina kapping nú leygardagin í italska býnum Torraca, til frama fyri Haiti, har høvuðsattraktiónin er ein holmgonga millum Milorad Čavić, Yevgeny Korotyshkin og Peter Mankoč í 50 metra firvald. Čavić hevur hildið ein steðg síðani HM í Rom í fjør summar, til at klára høvdið og loyva kroppinum at lekja seg aftur. Korotyshkin vann 100 firvald á EM í Istanbul í desember, og varð nummar 3 í 50 firvald, aftanfyri Johannes Dietrich og Frédérick Bousquet. Og Mankoč – ja, hann er tann sum vann EM í 100 firvald á stuttgeil í 9 ár á rað, fyri síðani ‘bara’ at gerast nummar 3 í fjør 🙂


text:
Nevndin í Føroya Arbeiðsgevarafelag víðkað
Fríggjadagin í farnu viku hevði Føroya Arbeiðsgevarafelag eykaaðalfund, har víðkan av nevndini úr 7 nevndarlimum til 9 nevndarlimir var á skrá.
Ein av orsøkunum til, at nevndin í Føroya Arbeiðsgevarafelag nú skjýtur upp at fáa tveir nevndarlimir afturat, er, at fleiri arbeiðsgevarasamskipanir við árunum eru vorðnar limir í felagnum. Samstundis hevur felagið eisini fingið fleiri sáttmálar undir seg og fleiri fakfeløg at samstarva við.
Nevndin í Føroya Arbeiðsgevarafelag hevur talt sjey limir síðan 1992. Tá varðaði felagið av knapt 10 sáttmálum við 7 fakfeløg. Hetta talið er nú knapt 40 sáttmálar við 18 fakfeløg.
Eykaaðalfundurin samtykti uppskotið, og nýggir nevndarlimir í Føroya Arbeiðsgevarafelag eru Árni Ellefsen, stjóri í BankNordik, og Odd Eliasen, stjóri á Havsbrún.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Ljóðbrot: Tá dunnan endaði undir sofuni
Óreglusemi á fundarborði í fiskimálaráðnum
Líggjas Johannesen: Hvar eru pengarnir brúktir?
Hava lýst eftir stjóra fyri slakar 50.000 krónur
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Sjálvstýri havt ársfund
Samband
Postboks 226
FO-600 Saltangará


text:
Sjálvur ger hann ikki nógv burtur úr sær. Men tá donsk bløð skriva langar greina um hann, tí hann fyllir hálvthundrað, so er ikki onki um tað.
- Hann er tann góði verturin, sum tú ikki kanst vera fyri uttan, skrivar Jyllandsposturin millum annað og leggur afturat, at Søllerød Kro, ella Kroen sum tey eru farin at siga, hevði ikki verið tann sama uttan Jan.
- Og tað veit hann væl, tí er hann har altíð, verður sagt.
Søllerød Kro, sum liggur í Holte, verður í dag vitjað av øllum, høgum sum lágum, og tað er neyvan tí at tey ikki kenna seg vælkomin.
Bæði matstova og vertur hava ígjøgnum árini vunnið fleiri heiðrar, eitt nú hevur Søllerød Kro seinastu 11 árini havt eina Michelin Stjørnu.
Sum eftirnavnið ber boð um hevur Jan Restorff gott at braga til í gistingarhús og matstovuvinnuni. Pápi hansara, Johan Restorff, var hotelstjóri á Hotel Hafnia í Havn í nógv ár.
Um tú veitst okkurt, sum VP ikki veit - skriva so til vp@vp.fo


text:
John Petersen, venjari hjá U19-landsliðnum við gentum, hevur úttikið føroyska hópin, sum seinni í mánaðinum skal til menningarkapping í Litava. Í døgunum 25. til 28. apríl skal føroyska U19-landsliðið við gentum taka lut í UEFA menningarkapping í Litava.
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tann, sum gevur fyri at móttaka, hevur ikki givið.
Lucius Annaeus Seneca


text:
Orð: Páll Jónsson
Týtt: Petur Jacob Sigvardsen
Viðmerking: Týddur í 2002.
O, Drottin, ljós og lívið mítt,
tær veri lov um verøld vítt,
tær lovi alt, sum anda rørir,
og alt, sum signar tú og nørir.
Nú nýggjur dagur ljóman ber,
og náttin myrka horvin er.
Og alt, sum livir, lívgar tú
við ljósi tínum, faðir, nú,
og føðir aftur kæru tíni,
eg enntá reis av legu míni
og minnist tað, at miskunn tín
í skærum morgunroða skín.
Títt bjarta ljós nú minnir meg
á skylduna at elska teg,
sum tað av náð mær lýsa letur,
so fløtt eg liggi dimmar nætur.
Tín dýrdarsól ta heilsan ber:
Á, Drottin, sum tú góður er.
Títt sæla ljós, sum lýsir mær
til dagsins verk at tæna tær.
O, lat meg alt í ljósi vinna,
í sannleiks ljósi orð tít finna,
í ljósi tínum ljósið sjá
og lívsins sigurskrúnu fá.


text:
Lærugreinin kristnikunnleiki og átrúnaður lýsir, greinar, tulkar og metir um átrúnað, trúarspeki, lívsfatanir, siðfrøði og lívsspurningar, sum mynda hin einstaka og samfelagið í søguligum og nútíðar høpi. Lærugreinin stuðlar eisini næmingunum at skilja egnan samleika og søgu, átrúnaðarligan og sosialan felagsskap umframt heimsátrúnað og mentan.
Átrúnaður, trúarspeki, lívsáskoðanir, siðfrøði og lívsspurningar spretta av lívskorum og upplivingum hjá menniskjum í lívi og deyða, gleði og sorg, njóting og líðing, í longsli og leitan eftir meining, endamáli og innihaldi í tilveruni. Átrúnaður stavar eisini frá tí ásannan, at lívið er virðismikið og heilagt, og tí má livast við ábyrgd...


text:
Orð: G. Bruun
Eg fátækur snúgvi mær, faðir,
til tín, sum í ljósinum býrt,
og havi eg dálkað mær klæðir,
tó tú hevur reinan meg skírt,
mín hugur er óreinur, villur,
mín gerningur oyddur og illur,
og tunga mín talaði svik.
So mikil gerst sál míni vandi,
tí burt fór eg frá tíni lið,
eg livdi í fjarskotnum landi
og fann ikki lívd ella frið,
so svikafull syndin meg vilti,
mítt lættsinni ogn tína spilti.
O, Harri, tú miskunna mær!
Bert fátækur komi eg, faðir,
tó longur ei binda meg har
teir fjarskotnu, svikmiklu staðir,
og eyga við krossin eg bar,
har Krist bøtti alt, sum eg spilti,
og heitir á alt, sum seg vilti,
og lovar mær náði frá tær.
Tí fari eg aftur nú, faðir,
til tín, sum í ljósinum býrt,
tú kavahvít keypti mær klæðir,
at skoða eg skal tína dýrd,
og alt, sum eg inti á sinni,
tú leggur tær ikki í minni,
tí krossfest er skuldabræv mítt.


text:
Handilstreytir
Gjalding
Gjaldast kann við hesum kortum á heimasíðuni: eDankort, Dankort, Visa, Visa Electron, JCB, Mastercard og Mastro. Peningurin verður ikki trektur av kortinum fyrr enn lýsingin er komin á torg.fo.
Prísur
Allir prísir eru í DKK. Øll avgjøld eru íroknað prísin.
Iðranarrættindi
Sum kundi hevur tú rætt at iðra títt keyp sambart reglunum í brúkaraavtalulógini (Lóg nr. 139 fra 29. mars 1978 om visse forbrugeraftaler). Tú hevur 14 dagar frá tí vøran er keypt at iðra títt keyp. Freistin verður at rokna frá tí degi, tú hevur móttikið vøruna. Peningurin verður fluttur á tað gjaldskortið/kontonummarið, sum nýtt varð av kundanum at keypa tænastuna fyri. Neyðugt er, at hjáleggja kvittan ella bíleggingarváttan.
Órøtt tænasta
Hevur tú fingið aðra tænastu enn ta, sum tú bílegði, meira ella minni av tænastuni, ella er tænstan ikki sum hon skal, hevur tú 1 árs attalurætt, sambart keypslógini. Stinga trupulleikar seg upp, vend tær so til torg@torg.fo ella ring 20 80 80.
Peningurin verður fluttur á tað gjaldskortið/kontonummarið, sum nýtt varð av kundanum at keypa tænastuna fyri.
Neyðugt er, at hjáleggja kvittan ella bíleggingarváttan. Iðranarrættindi viðvíkjandi serframleiddum vørum
Trygd
Fyri at kunna keypa á torg.fo er neyðugt at geva okkum persónligar upplýsingar, so sum navn, bústað, teldupost adressu, telefonnummar. Torg.fo verjir persónligu upplýsingarnar, sum vit fáa frá tær. Upplýsingarnar verða brúktar til at avgreiða títt keyp, og einki annað. Upplýsingarnar verða ikki brúktar í sambandi við marknaðarføring. Torg.fo gevur ella selir ikki upplýsingarnar víðari til ein triðja part.
Allar upplýsingar um gjaldskort verða fluttur um netið í bronglaðum líki.
Cookies
Tað er ein tøknilig fyritreyt, um keypast skal um telduna, at ávísar upplýsingar verða goymdar á tíni teldu. Hetta verður nevnt ”cookie”. Tað vil siga, at síðan kennir teg aftur, tá ið tú vitjar síðuna aftur.


text:
2 milliardir kunnu læra seg føroyskt
Bókaforlagið Stiðin hevur givið út læruverk við 2 milliardum møguligum brúkarum. Hetta er læruverk í føroyskum fyri fólk, ið duga enskt.
Verkið "Faroese – A Language Course for Beginners," er samansett av mállæru, lesibók og fløgu. Hetta verkið, sum nu loysir Lockwood av, er tíðarbært, tað er gjølla gjøgnumarbeitt og er eitt nýbrot í námi í føroyskum fyri útlendingar. Tað er gleðiligt, at hetta tilfar nú er tøkt hjá teimum, sum vilja læra føroyskt, antin tey eru stødd í Føroyum ella aðrastaðni á knøttinum.
Verkið, sum hevur verið í gerð í fleiri ár, er nú útkomið og fæst fyri 1000 krónur í bókhandlunum. Tað hóskar bæði til sjálvsnám og til undirvísing.
Høvundar eru tveir doktarar í málfrøði: Hjalmar P. Petersen, sum arbeiðir á universiteti í Hamburg og er doktari haðani, og Jonathan Adams, doktari úr Hull.
Jonathan Adams, ið býr og starvast í Danmark á vísindaforlagnum Dansk Sprog- og Litteraturselskab, var kønur í donskum og svenskum, tá ið hann í 2004 kom til Føroya á fyrsta altjóða summarskeiðið í føroyskum fyri útlendingar á Fróðskaparsetrinum. Hjalmar P. Petersen var lærari á skeiðinum, ein av høvundunum at Faroese, An Overview and Reference Grammar (2004), sum varð brúkt at undirvísa í. Tað var tó greitt, at tørvur var á undirvísingartilfari, ið var skipað sum læruverk við venjingum og møguleika fyri at lurta eftir málinum.
Nakað seinni fóru Jonathan og Hjalmar í holt við at gera mállæru og málvenjingar í føroyskum fyri útlendingar við frágreiðandi teksti á enskum.
Í 2007 varð ljóstak av handritinum við tilfarinum nýtt á altjóða summarskeiðinum, og í 2008 nýtti norðurlendska summarskeiðið á Fróðskaparsetrinum eitt royndarprent.
Meðan tilfarið varð royndarnýtt, varð tað alla tíðina rættað og bøtt varð um tað. Enn var tó eingin fløga gjørd, og saknur var í henni.
Nú eru mállæran og lesibókin við fløgu útkomnar sum ein heild. Á fløguni eru samrøðurnar í lesibókini lisnar upp, so tað ber til at hoyra málið og samstundis fylgja við í bókini.
Frá heimasíðuni www.stidin.fo ber til at taka niður ljóðfløguna ókeypis.
Lesið eisini eitt ummæli av verkinum. Trýst her.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Jógvan Hugo Gardar
29.11.2014 - 07:51
Tíðindi > Uttanlands > Politikkur
Grønlendski javnaðarflokkurin, Siumut, fekk eitt stak gott val í Eystur-Grønlandi. Í størsta býnum á eysturstrondini, Tasiilaq, fekk Siumut 36,7 prosent av atkvøðunum.
Næstflest fekk Inuit Ataqatigiit, ið fekk 21,6 prosent, meðan Atassut fekk 21,5 prosent.
Demokratarnir fingu 10,7 prosent og Partii Naleraq fekk 8,1 prosent. Partii Inuit fekk 0,6 prosent.
Á valinum í mars 2013 vann Siumut eisini, tá fekk flokkurin 42,7 prosent av atkvøðunum.
Nú klokkan tvey føroyska tíð er uppteljingin av 44 av 74 valstøðum liðug. Siumut hevur fingið 40,4prosent, ið er ein afturgongd við 2,4 prosentum. Nummar tvey er IA, við 28,9 prosentum, ein afturgongd uppá 5,5 prosent. Orsøkin til afturgongdina hjá hesum báðum stóru flokkunum kemur av at nýggi flokkurin Partii Naleraq sær út til at taka frá báðum teimum stóru. Partii Laleraq liggur í løtuni til at fáa 12,6 prosent av atkvøðunum, og gerst triðstørsti flokkur á sínum fyrsta vali.
Hetta merkir at heldur hetta úrslitið nøkulunda, so er tað eitt heilt annað úrslit enn tað sum grønlendska kringvarpið, KNR, fekk í síni valdagskanning sum bleiv almannakunngjørd tá valhølini stongdu.
Fylg við beinleiðis á valg.gl


text:
Tórshavn Swim Club is seeking a Head Coach
Tórshavn Swim Club is seeking a Head Coach Download PDF Tórshavn Swim Club is seeking a Head Coach, who will coach the competitive teams and supervise the club in whole ensuring that the coaching of all teams is consistent and applies to the overall philosophy of the club. Tórshavn is the capital of the […]
Tilmelding svimjiárið 2018/19 er nú opin
— Tilmeldað verður við at trýsta á link í høgru síðu — Svimjiundirvísingin er skipað eftir støði og aldur, og tit verða biðjin um at lesa vegleiðingina væl, áðrenn tit melda til, so tit tryggja tykkum, at barnið ikki noyðist at flyta lið, tá vit eru komin í gongd. Hetta kann vera ein keðilig uppliving […]
HS Stevna ★ 01. – 02. september 2018
Alexander Popov session
Myndir frá Ólavssøkusvimjingini 2018
Ólavsøkusvimjing 28. juli 2018 aftaná kappróður...
HETTA ER EITT OPIÐ TILTAK – ØLL ERU VÆLKOMIN !!! //Tilmelding o.a. Tilmelding til svimjingina á ólavsøku fer fram í seinasta lagi 25. juli við at flyta kr. 200,- á kontu hjá Havnar Svimjifelag 9181-185.110.3. Viðmerk NAVN á svimjara og FØÐIÁR. Vit skulu brúka føðiárið til at bólkabýta úrslitið. //Kunningarfundur um trygd vm. og atgongumerki […]
Myndir frá FM á langgeil 2018
Úrslit frá HS UNG 28. apríl 2018
Aðalfundur 18. apríl 2018 kl. 19.00
Árligi aðalfundurin hjá Havnar Svimjifelag verður mikukvøldið 18. apríl 2018 kl. 19.00 í kantinuni í Svimjihøllini í Gundadali. Skrá sambært viðtøkunum: – Val av fundarstjóra – Frásøgn nevndarinnar frá virki felagsins í farna ári – Framløga av grannskoðaðum roknskapi og fíggjarstøða til góðkenningar – Ásetan av limagjaldi fyri komandi ár – Val av nevndarlimum – Val av grannskoðara – Innkomin mál – Ymiskt […]


text:
Heri Simonsen 15.04.2018 (21:00)
Fyrsti sigurin í ár er sera kærkomin
TRÝST á PÍLIN undir MYNDINI, og hoyr samrøðuna Rás2 gjørdi við liðskiparan og málverjan hjá AB, Heðin Stenberg, ið saman við liðfeløgunum vann fyrsta sigurin hjá AB í Betrideildini í ár, tá AB vann 1-0 á Suðringum við Stórá í Trongisvági.
Sigurin er sera kærkomin hjá argjamonnum, tí tað er ikki minst í innanhýsis botnuppgerðinum at stigini mugu koma til høldar.
Heðin Stenberg stórfegnast um avrikið og sigurin, men samstundis gloymir hann ikki at rósa TB/FCS/Royn, ið hann heldur veruliga spælir fótbólt í ár, og tað heldur hann er jaligt.
Samrøðan Rás2 gjørdi við Stefan Radosavljevic hjá TB/FCS/Royn hoyrist HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Helgi Dam Ziska og Guðmundur Kjartansson telvaðu í dag javnt í sætta umfari í kappingini Runavík Open í Løkshøll. Altjóða meistarin úr Íslandi hevði vunnið øll fimm talvini fyri dagsins umfar, og var eitt stig undan Helga.
Helgi hevði hvíta fólkið, og byrjanin var fronsk. Umvegis eitt av minni kendu frábrigdunum kom upp ein ósmidlig støða við nógvum bindingum og avmarkaðum øki at arbeiða á. Helgi royndi eftir førimuni at søkja at í báðum borðum, men íslendingurin hevði fingið ta læstu støðu, sum tryggjaði honum status quo og remis.
Nógvir føroyingar telvaðu javnt í dag – nakrir sínamillum. Men John Rødgård, sum ikki hevur fingið spælið at ganga eftir vild, tapti í dag fyri Thorvardi Ólafssyni, sum hevur munandi lægri styrkital enn John. Íslendingurin fekk eitt knúsandi álop á kongsborgina, sum John ikki ansaði nóg væl eftir, og so var ballið búið.
Brøðurnir Rógvi og Høgni Egilstoft Nielsen telvaðu báðir javnt. Rógvi hevði eitt spennandi og undirhaldandi talv móti Ólavi Simonsen. Teir telvaðu væl og leingi, men tóku javnt í eini støðu, sum við fyrsta eygnabragd ikki tykist heilt greið.
Høgni stríddist væl í torførari støðu móti sterkum donskum mótstøðumanni, Jesper T. Søndergaard, men fekk eisini remis. Sama var úrslitið í talvinum millum Olaf Berg og Silas Eyðsteinsson. Olaf hevur ikki fingið tað heilt at svinga í hesi kappingini, og í dag var um reppið, at hann tapti.
Fleiri av hesum føroysku telvarunum hava í løtuni 3½ stig og eru á einum 11. plássi saman við øðrum.
Støðan í oddanum eftir sætta umfar í dag er hendan:
1. Guðmundur Kjartansson, Ísland 5½ stig
2. Vladimir Havitevici, Moldova 5
3. Helgi Dam Ziska 4½
4-10. Miguel Munoz, Spania, Nikolaj Mikkelsen, Danmark, Daniel Semcesen, Svøríki, Simon Bekker-Jensen, Danmark, Jóhann Hjartarson, Ísland, Thróstur Thórhallsson, Ísland, Vignir Vatnar Stefansson, Ísland, 4 stig
Langur leygardagur
Dagurin í morgin verður ein harður umgangur hjá telvarunum, tí tvinnanda umfør eru á skránni. Byrjað verður longu klokkan níggju á morgni. Og klokkan trý verður farið undir áttanda og næstsíðsta umfar.
Helgi Dam Ziska telvar í morginári við svarta fólkinum móti Vladimir Havitevici úr Moldova. Hetta er eisini avgerandi talv millum teir báðar næstfremstu í kappingini. Oddafiskurin Guðmundur Kjartansson skal royna seg móti dananum Simon Bekker-Jensen, sum hevur heldur hægri styrkital enn íslendingurin.
Meira kann lesast um kappingina á heimasíðuni runavikopen.com


text:
Úttøkukapping til Norðurlanda Meistaraskapið í talvi fyri børn og ung verður sunnudagin 5/11 kl. 13.30 í Klaksvík, í frítíðarskúlanum Snjallubjallu (Skúlavegur 1, yvirav KFUM & K).
Kappast verður í 5 aldursbólkum, har øll eru hjartaliga vælkomin at verða við. Tvey tey fremstu í hvørjum bólki vinna sær rættin at umboða Føroyar í NM, sum verður í Finnlandi í februar 2018.
Bólkarnir eru hesir:
- Bólkur A, telvarar føddir í 1998 til 2000
- Bólkur B, telvarar føddir í 2001 og 2002
- Bólkur C, telvarar føddir í 2003 og 2004
- Bólkur D, telvarar føddir í 2005 og 2006
- Bólkur E, telvarar føddir í 2007 ella seinni
Miðjað verður eftir at telva 5 umfør í hvørjum bólki, har hvør telvari byrjar við 25 min. á klokkuni, og harumframt verða 10 sek. løgd afturat tíðini eftir hvønn leik.
Tilmelding, í seinasta lagi leygardagin 4/11 kl. 16:
á telduposti: ingolfgaard@gmail.com, ella á SMS: 243081
Vinarliga upplýs navn og føðingardag.
Kappingin er fyri øll sum hava hug at telva, og ikki minst fyri tey sum vilja vinna sær møguleikan, at sleppa við til NM.
Talvsamband Føroya væntar av NM luttakarunum, at luttikið verður í kappingini Runavík Open (http://www.runavikopen.com) í døgunum 20. til 26. november 2017, sum liður í fyrireikingunum til NM.
Talvsamband Føroya


text:
4/2017 Uppskot til løgtingslóg um broyting í løgtingslóg um serstakar treytir fyri fiskiskapi eftir makreli, norðhavssild og svarkjafti og botnfiski í Barentshavinum í 2017 (Revsiheimild fyri brot á sáttmála)
Á tingfundi 17. oktober 2017 varð atkvøtt sambært §32, stk. 3 í tingskipanini um at fáa málið aftur úr nevnd og møguliga 2. viðgerð.
Málið samtykt 16-0-15.
Sostatt verður 2. viðgerð sett á skrá í dag, 17 oktober 2017.
Málið fall burtur sbrt. stýrisskipanarlógini § 15, stk. 3, tí málið ikki var liðugt viðgjørt, tá tingsetan endaði.


text:
Vágs kommuna hevur seinastu árini arbeitt miðvíst við at gerast ein grønari kommuna, m.a. við at minkað um orkunýtsluna; og kann nú eisini staðfestast, at elnýtslan hjá Vágs kommunu í 2017 var góð 35% lægri enn elnýtslan hjá kommununi í 2012.
Vit hava seinastu árini arbeitt miðvíst við at Vágs kommuna skal verða ein grøn kommuna og taka ábyrgd, tá umræður at minka um orkunýtsluna og CO2 útlátið, sum stendst av orkunýtsluni í Vágs kommunu, sigur Dennis Holm borgarstjóri.
Ein partur av hesum arbeiðið hevur fevnt um at gera umleggingar fyri at minka um elnýtsluna, serliga sæst hetta aftur í einari stórari minking í elnýtsluni á reinsi- og pumpuverkum hjá kommununi. Harumframt síggjast umleggingar til LED-ljós eisini aftur í KWT-nýtsluni til gøtuljós og á havnalagnum.
Vit staðfesta eisini sparingar í KWT-nýtsluni í húsum og ognum hjá kommununi. Ein partur av orsøkini er, at virksemi er broytt og virksemi, sum Vágs kommuna fyrr varaði av, er steðgað.
Umframt at talan er um eina sparing í KWT-nýtsluni og at CO2 útlátið hjá Vágs kommunu er minkað, so hevur minkandi elnýtslan sjálvsagt eisini við sær stóra fíggjarligar sparingar, sigur borgarstjórin. Vágs kommuna brúkti í 2017 góðar 800.000 kr. uppá el, meðan kommunan í 2014 brúktu góður 1.185.000 kr. uppá el-keyp – ein sparing á smáar 385.000 kr.
Ganga grønu leiðina
Vit hava gjørt eitt tilvitað val um at Vágs kommuna skal gerast ein grøn kommuna. Vit arbeiða miðvíst við verkætlanum á fleiri ymiskum økjum, sum skal gera Vágs kommunu til eina grøna kommunu og ein kommuna, sum hóast hon er lítil, tekur ábyrgd í mun til dálking, CO2 útlát og annað í Heiminum, sigur Dennis Holm borgarstjóri.


text:
Tjóðskjalasavnið Faroese National Archives
V.U. Hammershaimbs gøta 18
FO-100 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 14-12-2014
Endamálið við history.fo er at gera søguligar keldur, søgulig hagtøl og annað søguligt tilfar atgongt fyri fakfólki og fyri almenninginum, bæði í Føroyum og aðrastaðni.
Ætlanin er at leggja bæði nógv brúkt tilfar, so sum kirkjubøkur, á heimasíðuna og eisini meiri sjáldsamt tilfar.
Heimasíðan verður umsitin av Landsskjalasavninum, og meginparturin av originalunum av teimum skannaðu keldunum er í varðveitslu her.
Eisini fólk uttanfyri Landsskjalasavnið hava latið tilfar til heimasíðuna.
Ein ráðleggingarbólkur var knýttur at heimasíðuni, tá hon varð gjørd.
Í honum sótu:
Rolf Guttesen
Magni Laksáfoss
Arne Thorsteinsson
Sámal Tróndur F. Johansen
Lena Nolsøe


text:
Súni Schwartz nýggjur stjóri í NUMO
Suni Schwartz Jacobsen verður nú stjóri í grannskoðara- og ráðgevarafyritøkuni, NUMO, skrivar KVF.fo í morgun.
Umframt grannskoðan, veitir NUMO ráð um roknskap, bókhald, sølu, keyp og umskipan av virkjum og eisini ráð um skattaviðurskifti.
Suni Schwartz Jacobsen er statsautoriseraður grannskoðari og var stjóri á Spekt frá 1996 til 2006, tá hann bleiv stjóri í Føroya Banka. Í 2011 bleiv hann stjóri í Eik, har hann var til í fjørheyst. Síðani hevur hann verið í starvi hjá J.& K. Petersen.
Við Súna Schwartz Jacobsen fer NUMO nú at hava tveir statsautoriseraðar grannskoðarar og tríggjar skrásettar.
Súni Schwartz Jacobsen tekur við sum annar av tveimum stjórum í NUMO 1. september, skrivar kvf.fo


text:
Fólkatalið var 49.820 tann 1. desember 2016 og er vaksið við 738 fólkum síðani 1. desember 2015. So stórur fólkavøkstur hevur ikki verið í einum ársskeiði síðstu 15 árini. Fólkavøksturin kemur av stórari nettotilflyting á 444, ið er munurin millum tilflyting og fráflyting, og av einum burðaravlopi á 294, ið er munurin millum fødd og deyð.
Minkandi fráflytingin ger størsta munin
Tann stóra broytingin í gongdini í fólkatalinum kemur í høvuðsheitum av flytingini, har serliga fráflytingin er minkað nógv, samstundis sum tað hevur verið ein lítil vøkstur í tilflytingini.
Vit skulu heilt aftur til 1980 fyri at finna so lágt tal fyri fráflytingina, sum hetta síðsta 12-mánaðarskeiðið. Verður fráflytingin roknað í mun til fólkatalið, finna vit ikki so lágt tal fyri fráflyting í hagtalsgrunninum, ið gongur aftur til 1970. Tilflytingin er hon áleið sum í 2008 og roknað eftir fólkatalinum tann størsta síðani 2003.
Fleiri kvinnur enn menn í fólkavøkstrinum
Av vøkstrinum í fólkatalinum á 738 í hesum 12-mánaðar skeiðinum er tann størri parturin kvinnur, 409 í tali, samanborið við 329 menn. Munurin kemur serliga av nettotilflytingini, har tað vóru 64 fleiri kvinnur enn menn. Eisini eru 23 færri kvinnur enn menn deyðar í tíðarskeiðnum, meðan tað vóru 7 fleiri dreingir føddir enn gentur.
Tilsamans verður úrslitið, at í fólkavøkstrinum hetta 12-mánaðarskeiðið eru 80 fleiri kvinnur enn menn.
Nærkast skjótt teimum 50.000
Í myndini niðanfyri sæst broytingin í nettoflytingini millum Føroyar og útlond, býtt á kvinnur og menn, mánað fyri mánað tey síðstu tvey 12-mánaðarskeiðini.
Tann gongdin vit síggja í fyrra 12-mánaðarskeiðinum 2014 – 2015 verður enn greiðari í seinna 12-mánaðarskeiðinum 2015 – 2016: At nú er nettotilflyting hjá báðum kynum alt árið uttan í august, og at nettofráflytingin í august nú er nógv minni enn árini frammanundan.
Tað er serliga nettoflytingin, ið er avgerandi fyri gongdina í fólkatalinum. Verður gongdin næstu mánaðirnar sum hon hevur verið, verður skjótt, at fólkatalið røkkur teim 50.000 – møguliga longu síðst í februar ella fyrst í mars.
Útgreinað og dagførd í búgvahagtøl eru at finna í hagtalsgrunninum her.


text:
Jóhan Joensen og Jan Jacobsen eru ávikavist høvuðskokkur og lærlingur á Hotel Hafnia og Katrinu Christiansen. Teir hava verið í Hong Kong í eina viku, har teir hava fingið upplivingar og íblástur, sum teir bara kundu droymt um.
- Sjálv kappingin var spennandi og lærurík. Avbjóðingarnar vóru eisini fleiri, tí einki er eins í einum køki í Hong Kong samanborið við á okkara leiðum. Borðið er lægri og útbúnaðurin øðrvísi, sigur Jan Jacobsen, sum umframt at kappast royndi so nógvan lokalan mat sum gjørligt.